Velika Britanija otvorila hotele za karantin – Borba\nPrvu dozu vakcine u Velikoj Britaniji primila je skoro četvrtina stanovništva, ali zdravstveni radnici su zabrinuti da vakcine možda neće biti dovoljno efikasna protiv pojedinih novih sojeve virusa, uključujući onaj prvi put identifikovan u Južnoj Africi.\nHoteli u Velikoj Britaniji, koji su određeni kao karantin za putnike koji stižu iz 33 zemlje, primili su prve goste u pokušajima britanske vlade da spreči da novi sojevi korona virusa poremete tempo vakcinacije.\nPutnike koji su jutros stigli na londonski aerodrom Hitrou, obezbjeđenje je ispratilo do autobusa koji su ih odvezli do obližnjih hotela.\nPrema novim pravilima, ljudi koji u Englesku stižu iz 33 rizične zemlje moraju o svom trošku da provedu 10 dana u odredjenim hotelima, a obroci će im biti dostavljani na vrata.\nVlada je juče postigla svoj cilj da prvu od dvije doze vakcina primi 15 miliona najugroženijih građana, uključujući zdravstvene radnike i starije od 70 godina.\nMinistar zdravlja Mat Henkok je rekao da se vakcinacija sada proširuje na osobe starije od 65 godina i one koji imaju zdravstvene probleme.


TV Most - SL osudila privođenje predstavnika Crvenog krsta KiM\nSL osudila privođenje predstavnika Crvenog krsta KiM\nSrpska lista najoštrije osuđuje maltretiranje predstavnika Crvenog krsta Kosova i Metohije, kao i sve pokušaje da se politički profitira na nesreći naših socijalno ugroženih sugrađana.\n“Zaplena materijala i pečata, kao i zlostavljanje članova te humanitarne organizacije, jeste događaj bez presedana, i ovom prilikom moramo da istaknemo činjenicu da je Crveni krst mogao da deluje čak i tokom Drugog svetskog rata širom okupirane Evrope”, navedeno je u saopštenju.\nSrpska lista podseća da je policijskim organima na Kosovu i Metohiji na proces evidentiranja u organizaciji pokrajinskog Crvenog Krsta pažnju pre nekoliko dana skrenuo lider građanske inicijative SDP Oliver Ivanović. Očekuje da se, posle svega, Ivanović javno izvini Crvenom krstu Kosova i Metohije, iako se šteta načinjena njegovim neodgovornim ponašanjem ne može ničim poništiti.\n“Ivanović je članove i volontere Crvenog krsta nazvao „sektom“ i „zlonamernom organizacijom“ i pozvao građane da prijave ljude čiji je jedini posao upravo da pomažu socijalno ugroženim građanima, plasirajući pritom i dezinformaciju da je reč o nekakvom ilegalnom popisu, a ne redovnom procesu ažuriranja socijalne karte”, kaže se u saopštenju.\nSrpska lista zahteva da se Crvenom krstu Kosova i Metohije najhitnije omogući da nesmetano nastavi svoj rad, kako egzistencija korisnika pomoći ne bi bila ugrožena, navedeno je u saopštenju.


Alijansa menja fokus: Kad ne može Ukrajina, moći će — Gruzija\nM. K. 25. januara 2019. 06:45\nNATO pojačava saradnju sa gruzijskim pomorskim snagama, pravdajući to zabrinutošću zbog ruskog vojnog prisustva na Crnom moru. Međutim, ruski politikolozi kažu da su Gruzija, kao i Ukrajina, od posebnog interesa za Severnoatlansku alijansu zbog teritorijalne blizine sa Rusijom.\nGeneralni sekretar Alijanse Jens Stoltenberg u sedištu NATO-a se sastao sa predsednicom Gruzije Salomom Zurabišvili, nakon čega je izjavio da Gruzija i NATO dele zabrinutost zbog vojnog jačanja Rusije u crnomorskom regionu i obelodanio je da će intenzivirati saradnju na moru. To se odnosi i na obuku gruzijske obalske straže i veću saradnju između pomorskih snaga Gruzije i NATO-a.\nNATO i Gruzija su se takođe dogovorili da nastave sa pripremama te zemlje za članstvo u Alijansi, ali i da niko ne treba da se meša u taj proces, istakao je Stoltenberg.\nPrema njegovim rečima, Alijansa „nikada neće prihvatiti da velike zemlje, poput Rusije, pokušavaju da uspostave neku vrstu sfere uticaja, gde bi imale pravo da rešavaju šta susedi mogu i ne mogu da rade“.\nMeđutim, prema ustavnim dokumentima Alijanse, ulazak Gruzije, kao i Ukrajine, u NATO je nemoguć, zato što na teritoriji država koje stupaju u NATO ne sme da bude konflikata i ne smeju da imaju otvorena teritorijalna pitanja.\nTim astronoma u kome je i Srpkinja otkrio „nebeski auto-put“ (video)\n„Gruzija, kao i Ukrajina, od posebnog su interesa za NATO zbog teritorijalne blizine sa Rusijom. Trenutno, dok saradnja Alijanse sa Ukrajinom izaziva mnoga pitanja, NATO se fokusira na Gruziju. Gruzija i Ukrajina su crnomorske države. Shodno tome, saradnja sa Gruzijom omogućava NATO-u da pronalazi razloge za slanje svojih, a samim tim i američkih vojnih brodova u gruzijske luke“, rekao je Igor Šatrov.\nPrema rečima eksperta, dodatni faktor je i to što su gruzijske luke, za razliku od ukrajinskih, u stanju da primaju velike ratne brodove.\n„Ukrajina je, nakon što se Krim vratio u sastav Rusije, izgubila veći deo vojne, lučke infrastrukture na Crnom moru. Istovremeno, luke u Gruziji, posebno luka u Batumi, u stanju su da prime velike NATO brodove. Oni sada ulaze u gruzijske luke sa ciljem da ’pokažu svoju zastavu‘ i faktički sa ciljem da demonstriraju pritisak na Rusiju“, objasnio je Šatrov.\nU Gruziji će idućeg meseca biti održane i velike vojne vežbe „NATO-Gruzija“, na kojima će učestvovati 17 zemalja-saveznika.\nGeneralni sekretar NATO-a je rekao da je cilj manevara podizanje operativnosti i koordinacije snaga, a takođe i „slanje signala“ o jačanju saradnje između Gruzije i Alijanse.\nNajavljeno je da će istog meseca generalni sekretar NATO-a lično posetiti Gruziju.\nInstitucionalna saradnja Gruzije i NATO-a počela je 1994. godine, kada je zemlja postala članica programa Partnerstvo za mir. Posle Revolucije ruža 2004. godine, saradnja između Gruzije i NATO-a postala je još intenzivnija, da bi u aprilu 2008. na samitu NATO-a u Bukureštu bilo potvrđeno da bi mogla da postane član te organizacije ako ispuni njene standarde za prijem.\nPremijer Rusije Dmitrij Medvedev ranije je upozorio da bi ulazak Gruzije u NATO mogao da dovede do „strašnog sukoba“ i katastrofalnih posledica.\nNATOsukobitrka u naoružanjugruzija


Sutra nastavak suđenja za tragediju u vojnoj fabrici u Lučanima - Društvo - Dnevni list Danas\nPočetna » Vesti » Društvo » Sutra nastavak suđenja za tragediju u vojnoj fabrici u Lučanima\nN. Kovačević 17.10.2021. 17:45\nZa nesreću u kojoj su, nakon eksplozije baruta 14. jula 2017. godine, preminuli Milomir Milivojević (25) i Milojko Ignjatović (55), sudi se Radošu Milovanoviću, dugogodišnjem direktor fabrike i vojnom pukovnku u penziji, Vladimiru Lončareviću, rukovodiocu pogona Raketna goriva, i Tomu Stojiću, rukovodiocu sektora Bezbednost i zaštita na radu.\nGlavni pretres je trebalo da se održi 13. oktobra, ali je odložen jer je sud uvažio molbu prvookrivljenog Radoša Milovanovića koji je u njoj naveo da će tog dana biti „opravdano odsutan“ jer će, kao direktor lučanske fabrike, morati da bude na Međunarodnom sajmu naoružanja i vojne opreme „Partner 2021“, koji je održan u Beogradu, od 11. do 14. oktobra.\nOptuženi negiraju krivicu, iako izveštaji državnih komisija i svedočenje Marka Mitrovića, koji je zbog svog iskaza o toj nesreći ostao bez posla u fabrici, ukazuju na to da se nisu poštovale mere i procedure o zaštiti na radu, da je u objektu, u kome se dogodila eksplozija i koji nije imao dozvole za rad, bilo oko dve tone, umesto dozvoljenih 450 kilograma baruta.\nOd 3. oktobra pre dve godine, kada je počelo suđenje, glavni pretresi su nekoliko puta odlagani i to uvek na zahteve trojice okrivljenih, zbog njihovog lošeg zdravstvenog stanja.\nPorodica nastradalog Milomira Milivojevića je ogorčena čestim odlaganjima suđenja i, poput njihovog advokata Borivoja Borovića, smatra da se iza toga krije namera da se taj proces razvlači unedogled, kako bi uticajni direktor, blizak vlasti, izbegao krivicu i isposlovao pomilovanje vrha države.\nMeđutim, odbrana okrivljenih odbacuje te tvrdnje i optužbe o opstrukciji sudskog procesa, a Dragan Palibrk, advokat Radoša Milovanovića, koji u sporovima zastupa i šefa države Aleksandra Vučića, smatra da je Milovanović izložen medijskoj hajci.\nOtac nastradalog radnika Milovan Milivojević, koji u istoj fabrici radi duže od tri decenije, kazao je za Danas da se „sudstvo, umesto da štiti pravdu i istinu, uvija pod pritiskom moćnika, čije srednje ime je zločinac“, aludirajući na sedamdesetosmogdišnjeg direktora lučanske fabrike.\n„Sud odlaže suđenja kadgod moćnik poželi i neprestano ima razumevanja za čoveka koji je odgovoran za čak 21 smrt i brojne invalide, što je epilog njegovog „profesionalnog i savesnog“ višedecenijskog rukovođenja“, rekao je Milivojević, pitajući se gde su „institucije, pravo i pravda u Srbiji?“\nPodrška direktoru, uvrede porodici\nPo instrukcijama poslovodstva i sindikata, a navodno samoincijativno, radnici lučanske fabrike su se, kada je počelo suđenje 3.oktobra 2019. godine, okupili ispred ivanjičkog suda i aplauzima podržali direktora, dok su neki od njih, vređali majku, sestru i oca nastradalog kolege.\nMilovan Milivojević je, na poslednjem suđenju, svedočio o tome da mu je direktor lučanske fabrike nudio posao za kćerku i suprugu i da su ga predstavici fabričkog sindikata nagovarali da to prihvati i rekli mu da “mora da misli na drugo dete“, ali on je ponudu odbio.\nPrtisci na svedoka\nMarko Mitrović je kazao je da je, zbog straha, podlegao pritiscima moćnog direktora i policiji rekao ono što se od njega tražilo – da su poginuli radnici krivi za svoju smrt, jer su nepažnjom ispustili burad sa barutom sa transportnih kolica na beton, što je izazalo eksploziju, ali kasnije je, pred tužiocem i sudom, a zbog griže savesti, kazao istinu i – ostao bez posla.\nfabrika "Milan Blagojević - Namenska"nastavak suđenjaSuđenjeLučani


Stigao prvi deo pomoći iz Emirata\nAvion iz Abu Dabija, sa medicinskom i zaštitnom opremom\nkoju su kao prvi deo pomoći Srbiji poslali Ujedinjeni Arapski Emirati (UAE), sleteo je u Beograd oko jedan sat posle ponoći.\nTaj deo donacije obuhvata 10 tona opreme: 13.750 zaštitnih odela, 15.000 bolničkih odela, 500.000 rukavica, 30.000 zaštita za cipele, 20.000 maski i 6.000 sanitizera.\nRespiratori stižu u sledećoj pošiljci pomoći.\nDogovor o pomoći iz UAE postignut je pre nekoliko dana, nakon razgovora predsednika Srbije Aleksandra Vučića sa prestolonaslednikom UAE, šeikom Muhamedom bin Zajedom al Nahjanom.\nAvion su na aerodromu dočekali ministar odbrane Aleksandar Vulin, ministar zdravlja Zlatibor Lončar, ambasador UAE u Srbiji Mubarak Said El Daheri, drugi srpski zvaničnici i diplomata iz UAE.\nVulin je preneo zahvalnost predsednika Srbije i svih građana naše zemlje šeiku Bin Zajedu i građanima UEA na ovoj, kako je ocenio, velikodušnoj pomoći.


Kako kažu u Ministarstvu privrede, realizacijom tih projekata zaposliće se najmanje 41.385 radnika, a predviđena ukupna ulaganja iznose više od milijardu evra.\nUgovorima o dodeli podsticaja odobrena su sredstva u visini od tačno 302.253.905 evra.\nKada je reč o broju novoosnovanih firmi u Srbiji sa više od 100 zaposlenih, u Agenciji za privredne registre kažu da nemaju precizne informacije i da je, prema njima raspoloživim podacima za period od 2011. do 2016. godine, taj broj veoma mali, manji od pola odsto od ukupnog broja onih koji su predali svoje godišnje finansijske izveštaje.\nAPR je objasnio da prikupljaju podatke o prosečnom broju zaposlenih na dan 31. decembar iz redovnih godišnjih finansijskih izveštaja, koje privredna društva predaju za prethodnu poslovnu godinu.\n- Ako je, na primer, privredno društvo osnovano 2011. godine, ono predaje svoj prvi redovni godišnji finansijski izveštaj u 2012. godini, a privredna društva osnovana 2016. godine imala su rok da ih dostave najkasnije do 30. juna 2017. godine - kažu u APR-u.\nTako su dobijeni podaci iz redovnih godišnjih finansijskih izveštaja za godine za koje su novoosnovana privredna društva to mogla da učine, za godinu u kojoj su osnovana.\nNa osnovu raspoloživih podataka iz objavljenih finansijskih izveštaja svih pravnih lica koja su osnovana od 2011. do 2016. godine, ima 0,14 odsto privrednih društava sa više od 100 zaposlenih.\nTakođe, iz objavljenih finansijskih izveštaja za 2016. godinu svih pravnih lica koja su osnovana od 2011., a predali su ispravne izveštaje za 2016. godinu, ima 0,44 odsto privrednih društava sa više od 100 zaposlenih.\nAPR navodi da na svojoj internet stranici, u Registru finansijskih izveštaja, objavljuje redovne godišnje finansijske izveštaje nakon što primi i obradi potpune i računski tačne izveštaje.\nNOVI ZAKON Mora da se zna ko je pravi vlasnik kompanija\nDOMAĆI PRIVREDNICI POSLUJU SVE USPEŠNIJE Prošle godine osnovano najviše firmi od 2011.


TUŽBA PROTIV PKB-A RADI PREDAJE POSEDA U DRŽAVNOJ SVOJINI\nPrivrednom sudu u Zrenjaninu je dostavljena tužba protiv Poljoprivredne korporacije Beograd (PKB) radi predaje poseda u državnoj svojini na teritoriji Zrenjanina i naknade štete, saopštilo je Ministarstvo poljoprivrede.\nTužbu je dostavilo odeljenje Republičkog javnog pravobranilaštva u Zrenjaninu, koje je Privrednom sudu u tom gradu predložilo i da donese privremenu meru zabrane ulaska PKB-a na parcele poljoprivrednog zemljišta u ataru Čente.\nKako je precizirano, to se odnosi na radnike koji su zaposleni u PKB-u ili angažovani, ulazak poljoprivrednom mehanizacijom, kao i obrađivanje i korišćenje zemlje na bilo koji način, do okončanja parnice.\nU tužbi se navodi da ni nakon prestanka prava korišćenja poljoprivrednog zemljišta u državnoj svojini, kao ni nakon opomene pred tužbu, PKB nije predala poljoprivredno zemljište Ministarstvu poljoprivrede, koje je po zakonu ovlašćeno i zaduženo za zaštitu, uređenje i korišćenje poljoprivrednog zemljišta kao dobra od opšteg interesa.\nZaposleni PKB i zakupci licitiranog državnog zemljišta do sada su se pet puta (poslednji 17. aprila), kao suprotstavljene strane, našli na parceli od oko 40 hektara na ulazu u Čentu, pokušavajući da obave setvene radove.\nPoslednji put se na licu mesta nalazila i patrola zrenjaninske policije, ali nije bilo potrebe za intervencijom.\nPoljoprivredna korporacija Beograd (PKB) najavila je da će pred domaćim ili stranim sudskim i upravnim organima dokazati da se poljoprivredno zemljšte u Čenti daje u zakup surotno zakonu.\nKako se navodi, PKB je poslednjih 40 godina legitimni korisnik tog zemljišta na kojem je i prošle jeseni počla poljoprivrednu proizvodnju, i shodno tome ima pravo i obavezu da štiti svoje poslovne interese, ugrožene sprovođenjem nezakonitog postupka izdavanja tog zemljišta u zakuup.\nPKB u odgovoru na opomenu pred tužbu poziva Odeljenje Republičkog javnog pravobranilaštva da obustavi postupak izdavanja zemljišta u Čenti u zakup pre no što nastane materijana šteta za PKB.\nU slučaju eventualne štete, kako se ukazuje, PKB će tužiti sudu sve odgovorne za štetu.


Plaćeni ubica Čaba Der osuđen na doživotnu robiju, hapšen je i u Sarajevu – Sandzaklive.rs\nKako se navodi, prvostepenu presudu sud u Budimpešti objavio je u srijedu ujutro, a Čaba Der će prema mađarskim zakonima moći tražiti uslovni otpust poslije 40 godina zatvora.\nSud je osudio Mađara iz Srbije na prvostepeni doživotni zatvor zbog dva ubistva. Čaba Der je osuđen za ubistvo jednog Hrvata u julu 2018. godine u kafiću u Amsterdamu i mađarskog biznismena u Budimpešti u septembru iste godine.Čaba Der je uhapšen 1. marta 2019. godine u Pragu, a mađarskim vlastima isporučen je sredinom 2019. godine.\nPored Mađarske, njegovo izručenje tražile su i Nizozemska, Španija kao i Srbija koje su ga teretile zbog niza kaznenih djela.Policija je kod Dera prilikom hapšenja u Pragu pronašla lažne dokumente, oružje kao i opremu za maskiranje.Čaba Der poznato je lice i u Bosni i Hercegovini.\nSarajevska policija uhapsila je Dera u septembru 2017. godine zajedno sa Markom Gojčevićem iz Bara, a oni su priznali da su došli u Sarajevo da izvrše ubistvo.Ipak, oni tada nisu otkrili ko je naručilac ubistva, niti koga je trebalo da likvidiraju. Obojica su se dovodila u vezu sa zloglasnim Zemunskim klanom.


Van der Belen: Proširenje američkih sankcija Iranu je provokacija | SC Radar\nAustrijski predsednik Aleksander Van der Belen nazvao je danas provokacijom novo proširenje američkih sankcija Iranu zajedno s pretnjom SAD da će kažnjavati evropske kompanije zbog saradnje sa Teheranom.\n“Međunarodna agencija za atomsku energiju (IAEA) sprovela je najmanje 13 inspekcija u Iranu i svaki put je potvrdila da se Iran ponaša u skladu sa svojim obavezama prema nuklearnom sporazumu. Ipak, SAD su se povukle iz ovog sporazuma navodeći razloge koji su se njima učinili važnim”, izjavio je Van der Belen posle razgovora s ruskim predsednikom Vladimirom Putinom u Sočiju, prenosi Tas.\nAustrijski predsednik je naveo da bi se “sa evropske tačke gledišta, činjenica da su nakon povlačenja iz nuklearnog sporazuma SAD uvele nove sankcije protiv Irana, mogla smatrati naročito provokativnim”.\n“Generalno to je odluka SAD, ali u isto vreme oni kažu da sve evropske kompanije koje nastave poslovanje sa Iranom mogu da budu kažnjene oduzimanjem imovine u SAD”, konstatovao je Van der Belen.\nPutin je nakon razgovora s austrijskim predsednikom govorio o odnosima Rusije sa zemljama Evropske unije i poručio da je Rusija spremna da traži kompromise sa Evropom, ali ne na štetu svojih osnovnih nacionalnih interesa.\n“Spremni smo da se ponašamo fleksibilno, spremni smo na kompromise, spremni smo da tražimo rešenja za bilo koja teška pitanja i probleme, ali ne na štetu naišh osnovnih nacionalnih interesa. To je to.”, rekao je Putin, dodajući da je Moskva “inače fleksibilna u rešavanju svih pitanja, uključujući i ona sa evropskim partnerima”.\n“Zadovoljni smo načinom na koji se naši odnosi razvijaju, ali naravno bilo bi bolje da nema ograničenja vezanih za politiku, da nema politički motivisanih ograničenja u ekonomiji jer to šteti svima”, poručio je Putin i ocenio da Rusija takvim odlukama trpi manju štetu od evropskih partnera.\n“Iza ovih desetina milijardi kriju su poslovi, profiti i plate za radnike koji rade u evropskim preduzećima i koji bi mogli da snabdevaju robom naše tržište u većim količinama nego to je to sada slučaj”, naglasio je ruski predsednik.\nLIVE: Powell provides a spark as Raptors lead Bucks at the half in Game 3


Softver za elektronsko podnošenje poreske prijave za PDV na portalu E-porezi - Računi.rs\nSoftver za elektronsko podnošenje poreske prijave za PDV na portalu E-porezi\nSoftver za elektronsko podnošenje poreske prijave za PDV sa pregledom obračuna stavljen je na raspolaganje poreskim obveznicima na portalu E-porezi.\nOd 01. jula 2018. godine počela je primena člana 50a Zakona o porezu na dodatu vrednost i Pravilnika o obliku, sadržini i načinu vođenja evidencije o PDV i o obliku i sadržini pregleda obračuna PDV. Poreska prijava PP PDV i pregled obračuna – obrazac PO PDV poreski obveznici podnose isključivo u elektronskom obliku.\nOd 30. aprila 2018. godine poreskim obveznicima je na portalu Poreske uprave e-Porezi bilo dostupno testno okruženje, kako bi se blagovremeno upoznali sa radom aplikacije, a Poreska uprava je otvorila i elektronsku adresu popdv@purs.gov.rs, posredstvom koje poreski obveznici mogu da postave pitanje i dobiju korisničku podršku prilikom podnošenja pregleda obračuna.\nDostavljanje pregleda obračuna za PDV uz poresku prijavu PDV treba da obezbedi efikasnije izvršavanje poslova iz nadležnosti Poreske uprave čime će se podići i nivo poverenja između poreskih obveznika i Poreske uprave.\nUskoro moguća međusobna kupoprodaja softvera i ostalih digitalnih proizvoda u devizama i za građane\nManji porez za advokate


„Pokazali smo da vjerujemo u titulu, idemo korak po korak“ | onogošt.me\nTim Nikole Rakojevića je u kvalitetnom meču savladao Zetu 1:3 i najavio da će ovog proljeća imati šta da pokaže na prvoligaškim terenima.\nNakon nekoliko propuštenih prilika, prvi gol za aktuelnog šampiona postigao je Damir Kojašević i tako najavio da je njegov tim riješen da odnese sva tri boda u Nikšić.\n„Spremili smo se dobro za drugi dio sezone, igramo novu formaciju i već smo došli do prve pobjede. Nadam se da nas čeka još mnogo pobjeda i nastavak borbe za titulu jer je evo i Budućnost na startu kiksala. Sada smo mislima već okrenuti subotnjem duelu sa Iskrom, koji takođe moramo da dobijemo, ukoliko želimo da uzmemo titulu. Najbitnije je da je krenulo pobjedom“, kazao je nakon meča za naš portal Damir Kojašević.\n„Plavi“ su u drugom dijelu do 2:0 stigli golom Marka Ćetkovića sa bijele tačke, da bi potom domaćin smanjio, ali je sve dileme oko pobjednika riješio Stefan Nikolić u finišu, a asistent mu je bio Kojašević.\n„Teška utakmica protiv neugodne Zete. Ipak, mislim da smo bili mnogo bolji i rezultat je mogao biti dosta ubjedljiviji. Idemo sada korak po korak jer ima još dosta da se igra, ali smo pokazali da vjerujemo u titulu i dalje i da ćemo se boriti do kraja”, kazao je za Onogošt napadač Stefan Nikolić.\nSutjeska sada ima 39 bodova, šest manje od lidera Budućnosti, a naredni meč u prvenstvu igra u subotu, kada će u Nikšiću dočekati ekipu Iskre, koja je u ovom kolu na svom stadionu savladala OFK Titograd sa ubjedljivih 3:0.


Izborna skupština DS odložena za 25. novembar : Nadlanu.com\nIzborna skupština DS odložena za 25. novembar\nObjavljeno 25. okt 2012. / 14:35:10\nIzborna skupština je odložena da bi u međuvremenu bili razmotreni uslovi koje je Tadić juče postavio Đilasu u zamenu da odustane od kandidature za predsednika stranke.\nTadić je, u neformalnom razgovoru s urednicima beogradskih medija, predložio reformu stranke i njeno pozicioniranje kao socijaldemokratske partije na levici, proširenje nadležnosti Predsedništva, te statutarne promene koje moraju da obezbede veću unutrašnju demokratiju i uspostavljanje vertikalne i horizontalne odgovornosti.\nTadić je predložio i uspostavljanje unutrašnje kontrole u DS, koja bi ispitivala sve nepravilnosti i nezakonitosti i sprečila autokratsko upravljanje strankom, kao i da se izborne skupštine u DS održavaju na dve godine, kako bi se što efikasnije proveravao učinak rukovodećih organa stranke.\nPredsednik Vlade Vojvodine i potpredsednik DS Bojan Pajtić izjavio je ranije danas da je za zamenika predsednika Đilasa i njega prihvatljiv predlog predsednika Tadića, jer je to u interesu jačanja Demokratske stranke i njenog jedinstva.\nPajtić je uoči sednice Skupštine Vojvodine novinarima izjavio da su Đilas i on "potpuno saglasni s tim da se postigne dogovor, jer je najvažnije u ovom trenutku i za zemlju da DS bude snažna i odgovorna opozicija ovoj republičkoj vladi".\nU tom smislu "mi smo spremni čak i da prihvatimo i to da se odloži na nekoliko dana ili nedelja Skupština Demokratske stranke, da se pripremi programska skupština stranke, odnosno sednica nadležnih tela koja treba da pripreme drugačije ustrojstvo DS".\nPajtić je objasnio da bi DS trebalo da bude spremna za situaciju u kojoj će ta stranka "potpuno konsolidovati svoj rad i zajednički dalje raditi i graditi stranku pripremajući se za preuzimanje potpune odgovornosti za upravljanje ovom zemljom".\nIzborna skupština DS trebala je da bude održana 10. novembra.


Influenserka reklamirala restoran, a ceo Instagram je sad vređa ZBOG OVOGA: "Počela sam da se tresem i povraćam, sklupčala sam se na krevetu i POŽELELA NAJGORE" - Zena.rs\nEmili Hotorn Foto: Instagram\nEmili Hotorn (20), britanska influenserka, angažovana je da promoviše jedan restoran. Zadatak je obavila u crnoj haljini dubokog dekoltea i izazvala je brojne reakcije zbog kojih je, kaže, pretrpela napad panike.\nEmili kaže da je, nakon što je ušla i pregledala komentare na Instagramu, poželela da "samu sebe izbriše", ali i da je zgrožena mizoginim komentarima kojima su je počastile druge žene.\n- Redovno proveravam komentare jer sam angažovana za to da slika prođe dobro. Međutim, od svakog novog komentara meni bi se zgadio život. U jednom trenutku počela sam da se tresem i da povraćam, poželela sam da samu sebe nekako izbrišem. Najviše me je potresla činjenica da većina tih gnusnih komentara potiče od drugih žena, koje su uz to i tagovale svoje drugarice kako bi mi se zajedno smejale - kaže Emili.\nNa kraju je i restoran koji ju je angažovao bio primoran da istupi saopštenjem: "Budući da se naš marketing tim sastoji isključivo od žena, izražavamo nadu da žene u ova iscrpljujuća vremena mogu da večeraju same u kući obučene u šta god žele, oslobođene negativnih komentara i osuda".


PUTIN NA KRIMU NAJAVIO: Rusija počinje da gradi četiri broda i dve nuklearne podmornice – istovremeno | Novosti.RS\n„Novi brodovi će biti opremljeni naprednim sistemima naoružanja, kontrole i komunikacije na daljinu. Oni će značajno ojačati borbeni potencijal Vojno-pomorske flote, povećanje njene strateške sposobnosti“, rekao je Putin u Kerču.\nRuski lider je istakao da danas na tri vodeća brodogradilišta u Rusiji istovremeno počinje gradnja šest novih brodova za daleke morske zone.\n„Ovde u Kerču, počinje gradnja dva univerzalna desantna broda, u Sankt Peterburgu u fabrici 'Severno brodogradilište' – dve fregate, a u Severodvinsku, u preduzećima 'Sevmaš' – dve nuklearne podmornice“, objasnio je Putin.\nGeneralni direktor preduzeća „Sevmaš“ Mihail Budničenko obavestio je tom prilikom Putina da preduzeće „Sevmaš“ počinje izgradnju dve podmornice „Voronež“ i „Vladivostok“, koje će moći da nose hipersonično oružje.\nPutin je takođe izjavio da se u ključnim tačkama svetskog okeana trenutno nalazi oko 60 ruskih vojnih i pomoćnih brodova, a više od polovine plovi u dalekoj morskoj zoni.\nOn je dodao da će Rusija nastaviti izgradnju savremene i efikasne flote, brodova, koji su opremljeni obećavajućim naoružanjem i tehnikom.\nRusija Vladimir Putin ratna mornarica Krim ratni brodovi podmornice


Čistoća godišnje ukloni divlje deponije s više od 12.500 mesta u Novom Sadu\nJavno komunalno preduzeće Čistoća godišnje ukloni divlje\ndeponije s više od 12.500 mesta u gradu i prigradskim naseljima, što je između 11.000 i 12.000 kubika otpada godišnje.\nBez obzira na to što iz tog preduzeća redovno apeluju da se otpad odlaže na za to predviđena mesta, smeće na javnim površinama ili pored kontejnera umesto u njima, uobičajen je prizor u svim delovima grada, a najčešće se velike deponije prave na Temerinskom putu i Sajlovu. Ekipe Čistoće dnevno uklone divlje deponije s oko 30-40 mesta, što je oko 900 kubika smeća.\n– Većina deponija, pogotovo onih s velikom količinom smeća, uklanja se po nalogu Komunalne inspekcije, ali ima i onih koje naše ekipe raščiste i bez naloga, tokom redovnih aktivnosti na terenu – kaže za Dnevnik direktor JKP „Čistoća” Vladimir Zelenović. – Među najvećim divljim deponijama u gradu i okolini su one koje se periodično čiste i nakon toga ponovo formiraju, poput deponija na Sajlovu, u Rumenki, između Futoga i Begeča, na Temerinskom putu, kao i na ulasku u Kovilj, kod Budisave. Starom nameštaju, stolariji i sanitarijama, kao i otpadu poput šuta i različitog građevinskog materijala, nije mesto pored kontejnera, nedaleko od saobraćajnica ili na javnim površinama, obalama reka i potoka.\nKada je reč o separaciji otpada, direktor Zelenović najavljuje proširenje projekta u narednih godinu dana, tako da će priliku da razdvajaju otpad najpre dobiti stanovnici Limana, a zatim i Novog naselja, jer je u tim delovima grada dovoljno velika gustina naseljenosti i kontejnerska mesta su raspoređena tako da se može optimalno organizovati sakupljanje različitih vrsta otpada, prenosi Dnevnik.


Nova gradnja u istočnom Jerusalimu\nGradonačelnik Jerusalima Nir Barkat nastavio je danas da se zalaže za dalju izgradnju u istočnom Jerusalimu, u okviru koje se planira rušenje oko 20 palestinskih kuća. Barkat je zatražio od jerusalimske uprave za urbanizam da odobri projekat „Kraljevska bašta.“\nPremijer Benjamin Netanjahu je u martu izvršio pritisak na Barkata da zamrzne taj projekat, zbog zabrinutosti za imidž Izraela u svetu.\nPalestinske vođe opisuju projekat „Kraljevska bašta" kao još jedan pokušaj Izraela da učvrsti svoj upravu nad čitavim Jerusalimom. Izrael je anektirao istočni deo Jerusalima tokom rata sa Jordanom, 1967. godine.\nIzraelski zvaničnici navode da je svrha projekta unapređenje dela četvrti Silvan, nazvanog „Kraljevska bašta“. Po njihovim rečima plan predviđa rušenje nezakonito izgrađenih objekata. Palestinci, sa svoje strane, tvrde da teško dobijaju građevinske dozvole od izraelskih vlasti.\nPlan za rušenje palestinskih kuća mogao bi da dovede do novog diplomatskog pritiska na Izrael, koji je oštro kritikovan zbog prošlomesečnog napada na konvoj humanitarnih brodova pri pokušaju razbijanja blokade pojasa Gaze.\nIzraelska vlada donela je juče odluku o ublažavanju blokade tog područja, obećavši da će dozvoliti ulazak skoro sve vrste civilne robe. Izrael je saopštio da će napraviti sopstveni spisak zabranjenih artikala. Na primer, prethodna zabrana na uvoz cementa, za koji Izrael strepi da bi Hamas mogao da ga upotrebi u vojne svrhe, biće ukinuta ali isključivo za projekte odobrene od strane Palestinske vlasti i za one pod međunarodnim nadzorom.\nHamas i Palestinske vlasti su odbacile novu politiku Izraela zahtevajući potpuno ukidanje blokade. Bela kuća je juče pozdravila odluku Izraela, ističući da bi novi aranžman mogao znatno da popravi životne uslove za Palestince i ujedno spreči ulazak oružja.\nPortparol Bele kuće, Robert Gibs, izvestio je da će se predsednik Obama i premijer Netanjahu sastati u Vašingtonu, 6. jula. Još jedan ključni bliskoistočni saveznik, saudijski kralj Abdula, dolazi na razgovore u Vašington 29. juna.


U Zenici počeo program zimovanja djece i omladine - Portal 072info\nU Zenici počeo program zimovanja djece i omladine\n3. Januara 2017. Vrijeme objave: 16:42 sati\nPrva grupa zeničke djece jutros je organizirano otišla na planinu Smetovi u okviru tradicionalnog gradskog projekta “Zimovanje djece i omladine”.\nKako je planirano, autobusi Javnog preduzeća gradskog saobraćaja “Zenicatrans – Prevoz putnika” svakodnevno, do 22.januara, prevozit će djecu i građane do Sportsko-rekreativnog centra Smetovi, oko osam kilometara udaljenog od Zenice, a dio djece će imati i višednevni boravak u okviru zimskih aktivnosti zeničkih izviđača.\n– Dvadeset do trideset djece po jednoj smjeni će biti smješteno u Domu izviđača i radit će po posebnom rekreativnom i edukativnom programu organizacije Saveza izviđača Zenice – rekao je Feni predsjednik SIOZ-a Edin Šarić.\nProgram boravka djece na Smetovima obuhvatit će niz različitih aktivnosti, koje će pripremiti i realizirati nevladine organizacije, a nadležna gradska služba će koordinirati aktivnosti gradskih javnih preduzeća i drugih institucija, koji će učestvovati u realizaciji programa zimovanja.\nSvakodnevna autobuska linija na relaciji Zenica – Smetovi – Zenica ima polazak u 09.30 sati s parkinga ispred Gradske Arene, a povratak je planiran sa parkinga na Smetovima u 15 sati.\nSnijeg koji je noćas padao i na području SRC Smetovi ne omate saobraćaj prema ovom omiljenom izletištu, jer je put do Smetova u potpunosti očišćen.\nSmetoviZenicaZimovanje djece i omladine\nZeničani iznenađeni: Pojava koju su doživjeli tek drugi put u životu! (FOTO)\nSaobraćajna nesreća kod Zenice: Četiri osobe povrijeđene


Srbija emitovala zelene evroobveznice - Energija Balkana\nPočetna » Ekonomija » Srbija emitovala zelene evroobveznice\nZelene obveznice / Foto: Bankar.rs\nRepublika Srbija je danas na međunarodnom finansijskom tržištu realizovala dve emisije evroobveznica u evrima (dual-tranche). Prvi put u svojoj istoriji Srbija je emitovala „zelenu“ evroobveznicu u iznosu od 1,0 milijarde evra, ročnosti sedam godina (7G), čime pokazuje da je ekološki odgovorna zemlja.\nZelena evroobveznica emitovana je po najnižoj kuponskoj stopi ikada od 1,00% i stopi prinosa od 1,26%, uz tražnju investitora, koja je tokom aukcije premašila tri milijarde evra.\nSrpska zelena obveznica u društvu malobrojnih u Evropi\nDanašnjom emisijom zelene obveznice, Republika Srbija je postala jedna od malobrojnih evropskih zemljama i jedina evropska država van EU koja je emitovala zeleni instrument. Ovako prikupljena sredstva biće iskorišćena isključivo za finansiranje ili refinansiranje novih i postojećih rashoda. Konkretno, biće usmerenih na postizanje još održivijeg rasta naše ekonomije. Predviđena su ulaganja u oblastima obnovljive energije, energetske efikasnosti, saobraćaja, održivog upravljanja vodama i sprečavanja i kontrole zagađenja.\n„Još jedan uspešan izlazak naše zemlje na međunarodno tržište i izuzetno interesovanje međunarodnih investitora za srpskim hartijama, koje je tokom aukcije premašilo šest milijardi evra, predstavlja još jednu potvrdu njihovog poverenja u dugoročnu održivost dobrih ekonomskih performansi i očuvanje makroekonomske stabilnosti Republike Srbije. Posebno me raduje činjenica da je zabeležena snažna tražnja investitora za prvim zelenim instrumentom koji je naša zemlja emitovala. To je rezultiralo najnižom stopom finansiranja koju je Srbija do sada postigla (1,00%). Ukazuje, takođe, na poverenje investitora u strategiju održivog razvoja Srbije“, ističe guverner Jorgovanka Tabaković.\nUlagači iz celog sveta\nDelegacije Narodne banke Srbije i Ministarstva finansija su tokom protekla tri dana obavile niz uspešnih razgovora sa mnogobrojnim međunarodnim investitorima i finansijskim institucijama. Zahvaljujući tome je na današnjoj aukciji interesovanje za srpskim evroobveznicama pokazalo više od 200 eminentnih ulagača iz celog sveta.\nZelena obveznica po svetskim standardima\nEmisija zelene obveznice u potpunosti je u skladu sa Principima zelenih obveznica Međunarodne asocijacije tržišta kapitala (ICMA – International Capital Market Association), koji su svetski standard. Sredstva prikupljena emisijom zelene evroobveznice biće korišćena u skladu sa Okvirnim dokumentom za izdavanje zelenih obveznica. Sredstva prikupljena emisijom konvencionalne evroobveznice biće iskorišćena, delom, za refinansiranje postojećih dugova. Takođe i za pružanje podrške daljem rastu naše ekonomije. Održivost javnog duga naše zemlje, kao i do sada, ni u jednom trenutku neće biti dovedena u pitanje, saopšteno je iz Narodne banke Srbije.\nTagovi: EU, evroobveznice, Jorgovanka Tabaković, međunarodno tržište, Narodna banka Srbije, Srbija, zelene obveznice\nPrevPRETHODNOKina na prvoj aukciji naftnih rezervi testira uticaj cene crnog zlata na inflaciju\nSLEDEĆEEvropsko energetsko tržište nervozno – OIE zatajili – gas i struja poskupljujuNext\nNeefikasne sijalice se gase prema novim standardima EU\nEU pomaže smanjenje potrošnje uglja na Balkanu


Rukomet - Omladinci RK „Dinamo“ prvaci turnira u Mađarskoj\nNapisano u kategoriji Rukomet, 13 avgusta, 2016\nNa prestižnom rukometnom turniru, za mlađe kategorije, u mađarskom gradu Veszpremu, poznatom po klubu koji već godinama briljira u evropskom rukometu, okupilo se čak dve hiljade talentovanih igrača, iz gotovo svih zemalja sa Starog kontinenta, ali i mnogo udaljenijih destinacija, kao što je Kina.\nMeđu učesnicima, ove godine, našao se i mladi tim „Dinama“ iz Pančeva, koji je ostavio izuzetan utisak. Pančevci su osvojili turnir, savladavši u finalnom meču ekipu „Pick Szeged“ rezultatom 22:17. Ovo je uspeh vredan pažnje, praktično, drugog tima RK „Dinamo“ i pokazatelj da popularni „žuto-crni“ ne treba da brinu za budućnost. U više nego jakoj konkurenciji timova omladinskog ranga, do finala, dinamovci su ostvarili čak sedam trijumfa, a posebno dobar utisak ostavili su u meču protiv drugog tima „Veszprema“, protiv koga su, takođe, slavili i dokazali da im je mesto u završnici ovog turnira. Na svakom susretu, u velelepnoj dvorani u Veszpremu, naši sugrađani nikoga nisu ostavili ravnodušnim, a za uspešne poteze nagrađivani su dugim aplauzima objektivne publike.\nBlistala je dinamova mladost u Mađarskoj, a najbolji utisak ostavio je Danijel Lacko, talentovani tinejdžer, momak od koga se u narednim sezonama mnogo očekuje u klubu iz grada na Tamišu. On je bio najbolji strelac tima, ali i odlični organizator igre, pa mu je s razlogom pripao epitet najuspešnijeg mladog igrača. Uz njega odlične partije pružili su i pridošlice u redove „Dinama“: Terzić, Slavuljica, Džabasan i Panić, ali i momci koji su gosti „Dinama“ na ovom turniru, a igraju za neke od klubova iz Vojvodine.\nNaš tim u Veszpremu predvodi Miloš Pantović, koji godinama uspešno radi s mladima, a to i te kako donosi rezultat. Osim na terenu, dinamovci su ostavili veoma pozitivan utisak i van njega, čime su stekli posebne simpatije organizatora turnira, pa je, s razlogom, klubu iz Pančeva upućen poziv da i sledeće godine budu učesnici, po mnogima, najjačeg rukometnog turnira u Evropi, za mlađe kategorije.


EU donirala kontejner-ambulantu Domu zdravlja u Medveđi – Info Centar Juga\nEvropska unija je u okviru podrške i pomoći Srbiji u borbi protiv epidemije Korona virusa, u prošloj godini započela donaciju kontejnera – ambulante za prijem i trijažu pacijenata.\nJedan od kontejnera postavljen je u krugu Doma zdravlja u Medveđi. Kontejneri sa nameštajem za trijažu i hitnu zdravstvenu negu, omogućavaju trijažu pacijenata i pri tom sprečavaju pristup potencijalno inficiranih osoba objektima zdravstvenih ustanova.\n„Ovi kontejneri, od kojih je svaki opremljen krevetom za pregled, stolom sa dve stolice, beskontaktnim termometrom, manjim kontejnerima za medicinski i infektivni otpad i kantom za otpatke, važan su segment u ukupnoj borbi sa pandemijom i faktor prevencije jer omogućavaju sprečavanje ulaska potencijalno zaraženih osoba u zdravstvene ustanove. Zdravstveni radnici, koji su u prvim redovima ove borbe, moraju biti zaštićeni, tako da mogu da pomognu i svima nama. Otuda je njihova zaštita od ključnog značaja za uspeh naše borbe protiv COVID-a. EU kontejner za zdravstvenu zaštitu stanovništva će se koristiti za zbrinjavanje obolelih od virusa COVID 19, a kasnije u redovnom radu ove ustanove” – kaže direktor Doma zdravlja u Medveđi, dr Dragan Anđelković.\nDoktor Anđelković ujedno poziva sve sugrađane da se prijave putem portala e-uprava kako bi primili vakcinu, a ukoliko nisu u mogućnosti da to urade, mogu da se jave svom izabranom lekaru, kako bi se građanima pomoglo pri prijavi.\nRade Žunića, Dubočica 2, Radanska, deo ulice Rade Svilara i deo ulice Jug Bogdanova sutra bez struje\nZemljotres jačine 4,2 stepena registrovan večeras u Kladovu a osetio se i u Negotinu, Boru i Kučevu


Od danas skuplja putarina – SLOBODNA VOJVODINA\nOd Beograda do Šida je ostala 420 dinara, na deonici Beograd-Subotica je veća za 10 dinara i, umesto 630, sada košta 640 dinara, a na deonici Beograd-Čačak povećana je takođe za 10 dinara – sa 420 na 430 dinara. Na deonici Beograd-Preševo uvećana je za 30 dinara i umesto 1.460 sada iznosi 1.490 dinara.\nSve cene možete pogledat Ovde.\nNovinar RTS-a Dragan Milutinović ocenio je za javni medijski servis da je povećanje putarine iznuđeno, zato što nema velikog broja automobila na putevima. Podseća da je prošle godine zabeleženo osam miliona manje prolazaka kroz naplatne rampe, da je tranzitni saobraćaj praktično obustavljen zbog korone i nije bilo tranzita „sever-jug“.\nOd danas besplatna putarina kroz Severnu Makedoniju: Građani na granici dobijaju karticu sa 760 denara


HP Color Laser MFP 179fnw 4ZB97A laserski štampač cena, cene Srbija, prodaja Beograd Novi Sad Niš\nHP Color Laser MFP 179fnw 4ZB97A laserski štampač cene\ncena od 29.791,00 do 33.584,00 din | prodavnica (7)\nEPonuda nije internet prodavnica već Vam omogućava da brzo i lako nađete HP Color Laser MFP 179fnw 4ZB97A laserski štampač po najjeftinijoj ceni. Naš cilj je da kupci budu što bolje informisani o ponudi HP laserski štampač Color Laser MFP 179fnw 4ZB97A na tržištu Srbije. Vrlo lako nalazite željeni proizvod za kategoriju Štampači cene, ne morate da lutate od sajta do sajta za HP Štampači, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za HP Color Laser MFP 179fnw 4ZB97A laserski štampač sa PRODAVCEM. EPonuda ne može da garantuje potpunu tačnost specifikacije i slika za HP Color Laser MFP 179fnw 4ZB97A laserski štampač. Pre kupovine, podatke za HP laserski štampač Color Laser MFP 179fnw 4ZB97A proverite na sajtu PROIZVOĐAČA.


Treće mesto juniora na Evroliginom ANG turniru\n29.03.2021 · 08:26\nJuniorska selekcija Partizan NIS učestvovala je na Evroliginom "Adidas Next Generation" turniru, koji se od 26. do 28. marta odigrao u Železniku, i takmičenje završila na trećem mestu. Kapiten crno-belih, Đorđije Jovanović, deo je najbolje petorke turnira.\nTim mladih igrača rođenih 2003. godine i kasnije, na čelu sa trenerom Milivojem Lazićem, činili su:\nKapiten Đorđije Jovanović, Bogdan Zagrađanin, Srđan Popović, Nikola Radovanović, Marko Vukčević, Vidan Dronjak, Mihailo Petrović, Aleksa Milenković, Matija Vučić, Ognjen Stanković, Efe Tahmaz, Marko Krstić.\nCrno-beli bili su u grupi A sa Makabijem, Klužom i domaćinom turnira, Crvenom zvezdom. Na startu takmičenja, izabranici trenera Lazića su u uzbudljivoj utakmici protiv Makabija, nakon velikog zaostatka izborili produžetak, a potom i ostvarili pobedu rezultatom 101:88 (21:24, 16:29, 27:17, 17:11, 20:7). Istog dana odigrana je i druga utakmica grupne faze, u kojoj su crno-beli bili bolji od Kluža sa 84:73 (20:14, 17:20, 21:25, 26:14). U odlučujućem meču za prolaz u finale, naši momci su izgubili od večitog rivala rezultatom 64:80 (11:18, 19:21, 18:28, 16:13).\nU borbi za treće mesto, crno-beli bili su uspešniji od ekipe Budućnosti, te su skoncentrisanom igrom tokom celog meča držali kontrolu i prednost do samog kraja i trijumfovali rezultatom 79:67 (26:14, 17:20, 23:18, 13:15).\nNaš Đorđije Jovanović je nakon sjajnih partija uvršten u idealnu petorku turnira, a učestvovao je i na takmičenju u brzom šutiranju trojki, dok je Efe Tahmaz bio predstavnik crno-belih na takmičenju u zakucavanju i osvojio drugo mesto.\nRezultati mlađih selekcija tokom vikenda\nJuniorska selekcija Partizan NIS učestvovala je na Evroliginom "Adidas Next Generation" turniru, ...\nPobeda crno-belih protiv Budućnosti u borbi za treće mesto ANGT\nPoraz juniora u trećem meču grupne faze ANGT\nCrno-beli savladali i Kluž


Pokret D2SP: Potrebno hitno formiranje stručnog štaba za ublažavanje nadolazećih ekonomskih nevolja - Radio Sto Plus\nPokret D2SP: Potrebno hitno formiranje stručnog štaba za ublažavanje nadolazećih ekonomskih nevolja\nPredsednik pokreta Da se struka pita (D2SP) Vladimir Kovačević predložio je danas Vladi Srbije hitno formiranje stručnog, kriznog staba za ublažavanje nadolazećih ekonomskih nevolja.\n„Ukoliko to ne uradimo na vreme, posledice za našu ekonomiju mogu biti veoma loše“, naveo je Kovačević u saopštenju.\nIstakao je da u vreme krize državne poslove treba da obavljaju najiskusniji ljudi.\n„Kada imate gotovo sve ekonomske parametre koji se menjaju usled inflacije, energente koji su upitni po količini i naročito po ceni, i kada, do juče dostupna industrijska dobra imaju duplo duži rok isporuke u odnosu na uobičajeni, neophodni su svakoj državi najiskusniji ljudi da je povedu“, ocenio je Kovačević.\nDodao je da se u ekonomskoj krizi traže najtalentovaniji predvodnici a „to svakako nisu političari bez ikakvog privredničkog iskustva, već privrednici i finansijski direktori domaćih kompanija“.\nKovačević je naveo da se zalaže „za otklon od ljudi bez prakse, ljudi koji imaju samo oficijelno obrazovanje ekonomije ili profesuru čije je angažovanje do sada bila praksa zbog čega svojom analitikom ne mogu pomoći“.\nDodatno se, prema njegovim rečima, komplikuje situacija u Srbiji i naglim jačanjem dolara u odnosu na dinar.\n„Do juče je jedan američki dolar vredeo 100 dinara, a danas je osam odsto jači i vredi 108 dinara“, rekao je Kovačević.\nOn je rekao da skoro 60 odsto prihoda u budžet države dodje od poreza na dodatu vrednost (PDV), a robe su iz uvoza, pa da svako može da zaključi da, kao duboko obolela ekonomija Srbije od uvoza, ima dodatni negativan uticaj.


3. MISIJA I VIZIJA\nVizija menadžmenta je stvaranje vodećeg preduzeća u oblasti izgradnje i održavanja puteva. Našu viziju ostvarujemo kroz dalje proširenje poslovanja, povećanje kvaliteta usluga i jačanje pozicija na tržištu. Novi poslovi donose novi ugled i novo povjerenje korisnika naših usluga. Dobre saobraćajnice će imati sve veći značaj sa daljim tehnološkim razvojem.\nZaposleni u preduzeću su stabilan oslonac za dalji razvoj i unapređenje poslovanja. Savremena mehanizacija i oprema omogućava potpuno ostvarenje naših poslovnih planova. Nabavka nove, savremene opreme je jedan od poslovnih ciljeva preduzeća.\nPreduzeće za održavanje i zaštitu puteva "MRKONJIĆPUTEVI" AD održava prohodnost puteva i stvara potrebne uslove za nesmetano odvijanje saobraćaja. Naš moto je - dobri putevi za sigurno i bezbjedno putovanje!\nPreduzeće za održavanje i zaštitu puteva "MRKONJIĆPUTEVI" AD kvalitetno izvodi sve radove iz svoje djelatnosti. Razvoj i održavanje saobraćajnica imaju izuzetan značaj za napredak cijelog područja i šire regije. Kvalitet naših radova je omogućio stvaranje savremenog preduzeća i sticanje značajnog ugleda i pozicija na tržištu. Našim radovima stvaramo potrebne uslove za razvoj šireg područja. Dobri, prohodni putevi podstiču opšti napredak.\nNaša misija je da održimo kvalitet radova, sačuvamo stečeno povjerenje i uspješno izvodimo nove radove.


Objavljeno Mart 28, 2020\nObjavljeno Mart 27, 2020\nVodosnabdijevanje je uredno i bez planiranih prekida, a kanalizacioni sistem uredno funkcioniše. Za odvoz komunalnog otpada danas planirana su sljedeća naselja i ulice: Novootvorena ul. Zečevića bašta, Kovačica, Muftije Numanjagića, Ferhatovića-do suženja, Zečevića, Pertac, Izeta […]\nU svim naseljima i ulicama u Gradu Visoko vodosnabdijevanje je uredno i bez planiranih prekida, a kanalizacioni sistem uredno funkcioniše. Za odvoz komunalnog otpada danas planirana su sljedeća naselja i ulice: Patriotske lige, Ulica VIII […]\nU skladu sa trenutnom epidemiološkom situacijom JKP ¨VISOKO¨ d.o.o. Visoko od danas radi po skraćenom radnom vremenu od 7:30h do 15:00h. Ovim putem upućujemo molbu svim korisnicima komunalnih usluga da svoje dolaske u prostorije naše […]


Vuletić cinkario Zvezdu u odbrani pred UEFA: Ćutali ste kad je 35.000 ljudi pevalo "nemačke svinje"! - Telegraf.rs\nDisciplinska komisija UEFA je odbila žalbu Partizana povodom suspenzije od dva meča igranja pred praznim tribinama, zarađene u trećem kolu kvalifikacija za Ligu Evrope, u kome su se crno-beli susreli sa Malatijomspor.\nKlub iz Humske je sankcionisan “zaključavanjem” stadiona zbog, kako je navedeno u izveštaju delegata i specijalnih posmatrača, vređanja fudbalera turskog klub Mičela Donalda i isticanja Keltskog krsta na tribinama.\nIspred crno-belih, potpredsednik Vladimir Vuletić bio je energičan u odbrani, ali je iskoristio priliku usput da pred UEFA potkači i Crvenu zvezdu.\nOn je naveo da Mičelu Donaldu nije skandirano "p***o ciganska" iz rasističkih pobuda, već zato što je igrao za Crvenu zvezdu.\n- Ovde je reč o internom, a ne univerzalnom jezičkom i sintaksičkom značenju ovog pokliča koji, podvlačimo, nema baš nikakve veze sa rasizmom - napisao je Vuletić, a zatim i tražio da se svi podsete meča Crvene zvezde protiv Kelna, dodavši i snimke navijanja.\n- Na ovim snimcima se jasno vidi da navijači FK Crvena zvezda igračima i navijačima Kelna skandiraju "Deutsche Schweine". Delegat ovu opasku nije ni uneo u svoj izveštaj, niti je to učinio FARE izvestilac.\nDalje je Vuletić postavio pitanje da li se "Nemci nazivaju svinjama i da li je reč o rasizmu".\n- Da li bi svaki prosečan delegat ili FARE izvestilac ovakav poklič okarakterisao kao rasistički, ukoliko se poklič "p... ciganska" na ovakav način tretira kao rasistički? Dakle, ili su oba rasistička, ili nije nijedan.\nOnda se odbrana vraća na slučaj crno-belih, navodeći da je izvestilac FARE insistirao na tome da je jedan navijač dva puta skandirao Donaldu "majmune".\n- FK Partizan se o ovome nije mogao ni izjasniti, budući da nema ove opaske u izveštaju delegata koji je dat kao osnov FK Partizan da se izjasni pri otvaranju disciplinskog postupka. Štaviše, delegat čak navodi da on nije čuo ni skandiranja "p... ciganska", ali ih navodi u svom izveštaju, i to kao deo izveštaja FARE izvestioca.\nPotom je opet potegnuto pitanje meča Zvezda - Keln.\n- Na snimku koji vam je predočen, 35.000 ljudi glasno skandira "Deutsche Schweine" i delegat i FARE izvestilac to ne evidentiraju. Ovde pojedinac skandira, taj pojedinac može biti pripadnik rivalskog kluba, infiltriran da učini inkrimisano delo. Ovde nije reč o 35.000 navijača koji čine isto delo.\nZa kraj, Vuletić je naveo da u prvih 11 nastupaju dva tamnoputa igrača i jedan fudbaler žute rase.


BUDUĆNOST SISTEMA TEHNIČKE ZAŠTITE – DBS\nSavremeno društvo se može pohvaliti mnogobrojnim prednostima, ali i svojevrsnim rizicima, koji se menjaju shodno duhu vremena. Upravo iz tog razloga je neophodno da razvoj sistema tehničke zaštite prati razvoj tehnologije. U oblasti tehničkog obezbeđenja je, kao i u drugim delatnostima, moguće definisati trendove razvoja.\nZa vas smo izdvojili neke od značajnijih trendova za naše tržište.\nIntegracija sistema tehničke zaštite i automatsko programsko upravljanje (BMS)\nIntegracija sistema tehničke zaštite u jedinstven sistem doprinosi povećanju stepena ostvarene zaštite i kvaliteta poslovanja, uz istovremeno smanjenje potrebnih materijalnih i ljudskih resursa. Automatsko programsko upravljanje, odnosno Building Management System (BMS), pruža mogućnost integracije drugih tehničkih sistema i (polu)automatizovanih postupaka u objektima. Takođe, doprinosi uštedi, efikasnosti i produktivnosti. Kao posebna prednost se u oba slučaja izdvaja činjenica da se i integrisani sistemi tehničke zaštite i BMS izrađuju isključivo pre potrebama konkretnog korisnika od uređaja i opreme proverenih proizvođača. Integracija i automatizacija već godinama privlače pažnju korisnika i beleže kontinuirani rast popularnosti, a mi očekujemo da će tek zaživeti na našem tržištu.\nDaljinsko upravljanje tehničkim sistemima\nGodinama unazad je sve više naših klijenata zainteresovano za pristup sistemima tehničke zaštite putem prenosnih računara i pametnih telefona. Tokom 2020. godine se usled širenja pandemije pokazalo da je neophodno organizovati rad od kuće, a da se pri tome ne ugrozi bezbednost poslovnog prostora. Mnogobrojna rešenja i razvoj deljinskog upravljanja se kreću u pravcu sve jednostavnijeg, lakšeg, sigurnijeg i otpornijeg načina upravljanja tehničkim sistemima.\nAnalitika i veštačka inteligencija (Artificial Intelligence – AI)\nTrend kome će se u budućnosti posvetiti posebna pažnja je uvođenje analitičkih logaritama i AI u same uređaje. Već sada je moguće izdvojiti sigurnosne kamere koje prate kretanje lica u prostoru i izdvajaju najčešće i najgušće posećene reone, kao i sigurnosne kamere sa LPR analitikom, odnosno mogućnošću prepoznavanja registracionih tablica. Pandemija SARS-CoV-2 virusa je prošle godine doprinela razvoju uređaja namenjenih za kontrolu pristupa zasnovanih na identifikaciji nošenja zaštitnih maski za lice i telesnoj temperaturi, kao i na identifikaciji dozvoljenog broja lica u štićenom prostoru. Dodatno, uveliko se radi na razvoju softvera i algoritama sa prediktivnom analitikom, odnosno na razvoju sposobnosti tehničkih sistema da predvide pravac kretanja lica u štićenom prostoru, probleme u okviru (polu)automatizovanih procesa i dr.\nSistemi tehničke zaštite i mrežna infrastruktura „u oblaku“ (cloud)\nBezbednosne i IT usluge „u oblaku“ su sve popularnije u svetu, pre svega, zbog smanjenja potrebnih materijalnih resursa (npr. najskuplji elementi sistema tehničke zaštite i mrežne infrastrukture – serveri više nisu potrebni), fleksibilnosti i prilagodljivosti rešenja, centralizovanog upravljanja, itd. Kada su u pitanju bezbednosne usluge „u oblaku“, korisnici dobijaju jefitniji i integrisan sistem, nemaju potrebu za uređajima i opremom za skladištenje prikupljenog materijala, a, pri tome, se njima lakše upravlja i vrši analiza prikupljenih podataka. Sa druge strane, mrežna infrastruktura „u oblaku“ daje posebne prednosti za rad od kuće, održavanje i upravljanje IKT sistemima „na daljinu“, kao i brže i lakše detektovanje bezbednosnih rizika i pretnji.\nDugogodišnji trend prelaska na Internet Protocol (IP) i Internet of Things (IoT) tehnologiju u okviru svih sistema tehničke zaštite i drugih tehničkih sistema, doneo je potrebu za unapređivanjem sajber bezbednosti. Ovome posebno doprinosi i rastući trend pružanja bezbednosnih i IT usluga „u oblaku“. Naime, sve veća povezanost bezbednosnih i IKT sistema doprinosi porastu zabrinutosti među korisnicima da će podaci o njima, njihova privatnost i njihovo poslovanje biti ugroženi. Ovome doprinosi i porast svesti o potrebi za zaštitom podataka o ličnosti koja je doživela procvat Opštom uredbom o zaštiti podataka (General Data Protection Regulation – GDPR) Evropske unije. Unapređivanje sajber bezbednosti i smanjivanje rizika od sajber napada se bazira na višestrukim bezbednosnim slojevima u vidu mreža, aplikacija i uređaja.


"Diskriminisani učenici s prosjekom ispod četiri"\nBojana Vasić 07.02.2017 13:16\nBANJALUKA - Prijedlog zakona o visokom obrazovanju RS, čiji je tekst izazvao brojne polemike i bijes akademskih radnika, povučen je sa dnevnog reda današnje sjednice Narodne skupštine RS.\nRadovan Višković, šef Kluba SNSD-a u NS RS, rekao je da će Prijedlog zakona o visokom obrazovanju biti povučen radi usaglašavanja sa koalicionim partnerima nekoliko detalja, te da će taj posao biti završen uskoro.\nGoran Trbić, dekan Prirodno-matematičkog fakulteta Banjaluka, kazao je da takođe ima informaciju da će prijedlog zakona biti povučen.\n"Mi smo davali prijedloge i na prednacrt i nacrt zakona i bilo je puno razmimoilaženja pa je zato i povučen iz procedure. Mi smo tražili da se fakultetima da veća autonomija, da nastupaju samostalno za potrebe tržišta", kazao je Trbić.\nJovo Ateljević, član Savjeta za razvoj visokog obrazovanja RS, kazao je da ovaj prijedlog ima veliki broj suštinskih problema, a iako je preobiman, ne oslikava prave probleme visokog obrazovanja koje bi trebalo.\n"Tu je prisutna, na primjer, diskriminacija učenika prilikom upisa na fakultet, pa stoji da učenik sa ocjenom ispod četiri ne može da se upiše na određene fakultete. Zatim da nakon završetka fakulteta ne možete raditi kao asistent dok ne završite master studij, što samo doprinosi odlasku mladih ljudi iz naše zemlje", kazao je Ateljević.\nOn je istakao da se autonomija univerzitetu i akademskim radnicima ne može oduzeti nikako, a problem je i što se ne posvećuje pažnja sistemu osiguranja kvaliteta, što je u RS i veliki problem.\n"Tu je i problem da se vanredni studij ne može organizovati na smjerovima pravo, zdravlje, zaštita zdravlja, veterina, arhitektura, obrazovanje nastavnika i drugim", kazao je Ateljević.\nSlavko Grbić, hirurg i profesor na Medicinskom fakultetu, kazao je da ovaj prijedlog nije uopšte dotakao pitanja vezana za medicinu, a koja su suštinski problem u ovoj grani.\nOn je istakao da takođe mentorstvo nije definisano ovim prijedlogom.\n"Mentori nemaju nikakvu ni finansijsku naknadu za taj posao, niti u bodovnom smislu za dalje napredovanje kroz univerzitetske titule, a zamisliti da vi morate po pet godina studenta edukovati, učiti, pokazivati, a nemate ništa od toga", kazao je Grbić.\nOn smatra da se treba vratiti unazad da ljekari nakon pet godina završenog fakulteta imaju godinu dana stažiranja i obavezno zapošljavaju minimalno dvije godine kao ljekari opšte prakse, dok je sada to regulisano tako da nakon završenog fakulteta ljekari mogu raditi u primarnoj zdravstvenoj zaštiti samo do 2020. godine.\nMirjana Kusmuk, rukovodilac Odsjeka za odnose s javnošću u Narodnoj skupštini RS, kazala je da je Kolegijum NS RS utvrdio Prijedlog dnevnog reda i da je na njemu i Prijedlog zakona o visokom obrazovanju.\n"Predlagač, u ovom slučaju Vlada RS, ukoliko odluči da predloženi zakon povuče iz skupštinske procedure, to može da učini danas na sjednici Kolegijuma, koji se održava uoči početka sjednice, u 9.30, i na kojem se utvrđuje konačan Prijedlog dnevnog reda sjednice parlamenta", navela je Kusmukova.


Zašto pamtimo ljubavne veze? – Nadlanu.com\nNJUJORK- Ne možete da zaboravite bolan raskid emotivne ili ljubavne veze? Naučnici sada mogu da vam objasne zašto: neurolozi su otkrili da mozak mnogo duže pamti stresne situacije od prijatnih doživljaja, skoro trajno.\nNajnovija istraživanja na miševima daju objašnjenja zašto se celog života sećate gotovo svih detalja raskida ljubavne veze, ali se često ne možete setiti šta je bilo na nekom nedavnom poslovnom sastanku.\nNeka dosadašnja istraživanja ukazivala su da je emocionalni stres tesno povezan sa povećanjem nivoa hormona norepinfrina (norepinephrine) u mozgu. Ipak, kako hormon stresa utiče na proces uključen u povezivanje neurona pa tako i u formiranju sećanja, još uvek je naučna misterija.\nNeurolog Hajlan Hu tvrdi da je sa grupom kolega otkrio bar delić tajne. Oni su u toku laboratorijskih testova na miševima otkrili da norepinfrin, kao i emocionalni stres, izazivaju hemijske promene i u nekim moždanim receptorima. Po njihovom mišljenju, promene jačaju veze u regionima mozga miševa "zaduženih" za memoriju.\n"Nadražaji koji nisu bili dovoljni za formiranje sećanja, sada, sa promenama veza, mogu da stvore čvrsta sećanja", izjavio je član naučne ekipe Roberto Malinov.\nA kako mozak miševa poseduje mnoge regione koje ima i ljudski mozak, neurolozi očekuju da se slični mehanizmi u stvaranju sećanja mogu primeniti i na čoveka.\nI dok životni uspesi i padovi mogu aktivirati supstance koje jačaju memoriju, Malinov primećuje da previše hormona stresa može izazvati neku vrstu destimulacije u mozgu pa samim tim i stvoriti "gubitke" u pamćenju.\n"Ako imate previše norepinfrina, on onda deluje na suprotan način. Zato je, po svoj prilici, moguće da optimalan nivo ovog hormona, ako ste previše emotivni, može usloviti i da se ne sećate nekih životnih situacija", izjavio je Malinov časopisu "Sajens".\nOn je, takođe, naglasio da je najnovije otkriće "samo jedan delić naučne sklapalice koja povezuje emocije i memoriju".


Nagrada za sajt Muzeja Jugoslavije\nMuzej Jugoslavije osvojio je priznanje u okviru godišnjeg izbora PC Press-a „Top 50 – najbolje online stvari u 2020”, za najbolji sajt u kategoriji Obrazovanje i kultura. Nagradu su primili Neda Knežević, direktorka Muzeja i Dušan Jevtić, rukovodilac poslova informacionih sistema i tehnologija.\nMagazin PC Press već 24 godine pravi izbor Top 50 najzapaženijih sajtova, aplikacija i naloga na društvenim mrežama u Srbiji, koje nagrađuje imajući u vidu kvalitet njihovog sadržaja, dizajn, njihovu funkcionalnost i ažurnost. Ove godine Muzej Jugoslavije našao se među pobednicima i to zbog svog „iznenađujuće moderno koncipiranog sajta”, koji dostojno čuva jugoslovensko kulturno nasleđe, kako su, između ostalog, istakli organizatori u obrazloženju nagrade.\n„Zadovoljstvo mi je što, u ime tima Muzeja Jugoslavije, primam ovo značajno priznanje. Zahvaljujem PC Press-u što je prepoznao trud Muzeja Jugoslavije da svoj bogati fond i brojne edukativne programe na aktuelan i relevantan način predstavi u onlajn okruženju. Zahvaljujem svom timu na naporima koje ulaže da sajt Muzeja bude u rangu sa onima vodećih evropskih muzeja”, izjavila je u obraćanju prilikom dodele nagrade direktorka Muzeja, Neda Knežević.\nOve godine nagrade su dodeljene u kategorijama Vesti i mediji, eCommerce, Poslovni i društveni servisi, Obrazovanje i kultura, Dom i zabava, Sport i turizam, Facebook, Instagram, Twitter, LinkedIn, YouTube i Mobilne aplikacije, a dodeljeno je i nekoliko specijalnih nagrada, kao i nagrada publike.\nViše informacija o ostalim dobtnicima, možete pogledati na linku:


Kolumne & novosti: Brojimo respiratore sa Vučićem i opet se nešto ne slaže\nBrojimo respiratore sa Vučićem i opet se nešto ne slaže\nZahvaljujući obraćanju predsednika Srbije, ponovo smo dobili priliku da prođemo kroz inventar skladišta u Krnješevcima i proverimo da li se broj respiratora danas uklapa sa onima pominjanim od izbijanja epidemije do sad. Zamislite, ne uklapa se.\nU utorak 7. jula, kada se javnosti obratio predsednik Srbije Aleksandar Vučić, na respiratorima je bilo 110 pacijenata.\nVučić je te večeri objavio da je u domaćim bolnicama 376 kliničkih respiratora slobodno, dok je još 578 u rezervi.\nTo znači da Srbija trenutno ima ukupno 1.064 klinička respiratora – kada saberemo onih 110 koji su 7. jula održavali pacijente u životu, “slobodne” i “rezervne”, dobija se upravo toliki rezultat.\nTo je više od 1.008, sa koliko smo dočekali epidemiju, ali manje nego 2.200, odnosno 2.700 koliko smo ih navodno kupili, kao što je rekao predsednik Vučić u aprilu u RTS-ovoj emisiji “Upitnik”.\nNe zaboravimo da je Vučić imao pomoć u prebrojavanju respiratora, a posebno krajem aprila, kada su mu se priključili šef poslaničke grupe Srpske napredne stranke u prošlom sazivu, Aleksandar Martinović i poslanica SNS Marija Obradović.\nObradović je, opisujući “nadljudske napore Vučića”, 27. aprila ispred Skupštine rekla da “smo uspeli da platimo 4.000 respiratora. Naravno zbog situacije u celom svetu, zbog roka dostavljanja, mi ćemo dobiti još 1.500 respiratora do kraja to će biti okvirna slika. Razliku do 4000 respiratora – dobićemo novac nazad”.\n“Što se tiče respiratora, dragi građani Srbije: ugovorena količina 3.967 respiratora, a do sada nam je isporučeno 585, donirano nam je 120, servisirali smo sami 38 respiratora. Ukupno u sistemu danas imamo implementiranih 743 respiratora…”, rekao je Martinović u parlamentu.\nDodatnu misteriju u celu priču unosi promotivni letak Srpske napredne stranke, u kome se pominje nabavka “više od hiljadu novih respiratora”.\nZar to ne znači da bi onda trebalo da ih bude barem 2.008, odnosno onih 1.008 sa kojima smo ušli u epidemiju, koje potom sabiramo sa “više od hiljadu novih”?\nNe, to ne znači to – a ako ste se zapitali zašto, pogledajte podebljan tekst na letku, gde stoji da se radi o “stacionarnim i transportnim” respiratorima.\nVratimo se sada na sam početak teksta: zahvaljujući Vučićevom obraćanju u utorak, 7. jula, nabrojali smo 1.064 “klinička respiratora”, ali ih tako zovemo samo zato što taj pojam koristi predsednik Srbije – zapravo ne znamo koliko je među njima stacionarnih a koliko transportnih, i da li se i oni broje u “kliničke”.\nA kako je predsednik jedini koji iznosti te podatke, ne možemo ni da proverimo koliko kojih ima.\nKada smo se pre oko mesec dana bavili ovom temom, zapitali smo se kako smo to ugovorili 3.967 respiratora, platili 4.000, isporučeno nam je 585, donirano 120 i na kraju SNS izračuna da je nabavljeno preko hiljadu novih respiratora?\nDakle, ponovo ćemo morati da završimo tekst konstatacijom da su respiratori čudna roba – što ih više brojiš, to manje znaš koliko ih imaš i koliko si ih platio, a pogotovo ako si građanin Srbije, i poreski obveznik od čijeg novca su ti respiratori – valjda -nabavljeni.


Press Online :: Hronika :: Prijava protiv smenjenog direktora u G.Milanovcu\nPrijava protiv smenjenog direktora u G.Milanovcu\nOpštinsko veće u Gornjem Milanovcu podnelo je krivičnu prijavu protiv Božidara Vučetića, smenjenog direktora Javnog preduzeća za izgradnju opštine i Mila Sretenovića, šefa računovodstva tog preduzeća.\nKako je agenciji Beta danas potvrdila Bisenija Lazarević, opštinski javni tužilac, prijave su stigle u Tužilaštvo i biće odmah procesuirane.Prijave su upućene zbog navodne zloupotrebe službenog položaja i prevare u službi.\nU prijavi se navodi da je Vučetić u prošla tri meseca zaključio 11 poravnanja sa vlasnicima zemljišta kroz koje su prošle gradske ulice, suprotno zakonu i pisanim upozorenjima radnika da nije obezbeđeno potrebnih 2.524.195 dinara.\nSretenović je navodno 29. decembra (poslednjeg radnog dana u prošloj godini) Službi trezora za javna plaćanja podneo zahtev za isplatu tih nadoknada i to u 12.50, samo deset minuta pre roka za njihovu predaju.\nSvu dokumentaciju za plaćanje overila su njih dvojica "iako nije bila u skladu sa zakonom", a sve je, kako se navodi "slučajno otkriveno pri potpisivanju naloga za isplatu".


Irfan Čengić (SDP) je u parlamentarnu proceduru dostavio amandman na Budžet FBiH kojim se predlaže povećanje ove stavke za 41 milion KM što bi bilo dovoljno za povećanje invalidnina od 1. jula tekuće godine.\nZastupnik u Parlamentu FBiH Irfan Čengić je zajedno sa Fikretom Zuko, predsjednikom Koordinacionog odbora udruženja osoba sa invaliditetom KS i Almirom Šahmanija, predsjednikom Vijeća organizacija osoba sa invaliditetom FBiH održao press konferenciju na temu povećanja invalidnina u FBiH.\n“Od 2009. godine imamo veću minimalnu platu, veću prosječnu platu, veće penzije, veće troskove administracije, veće budžete, samo invalidnine su ostale iste, jer je Parlament 2016. godine umjesto osnovice 80% minimalne plate upisao nominalni iznos u KM i tako zaledio invalidnine” naglasio je Čengić.\nZa izvor finansiranja ovog povećanja, Čengić je predložio 200 miliona KM koja su ostala neraspoređena za federalne obaveze i planirana da se doniraju kantonima.\n“Osobe sa invaliditetom u FBiH svakim danom imaju sve više problema da obezbjede materijalne i druge pretpostavke za dostojanstven život. Podrška koja dolazi od institucija vlasti najčešće ostaje na verbalnom nivou i ne doprinosi stvarnom poboljšanju njihovog položaja u društvu. To se najbolje može ilustrovati činjenicom da naknade koje primaju sa Federalnog nivoa nisu povečane od 2009 godine”, istakao je Zuko.\nUkolilo bi amandman zastupnika Čengića bio usvojen, invalidnine bi bile povećane za 58%, odnosno osnovica na nivo od 80% nove minimalne plate od 2022.godine.\nTekst preuzet sa sljedećeg linka:


Beta 13. marta 2021. 14:20\nNezavisno društvo novinara Vojvodine (NDNV), Nezavisno udruženje novinara Srbije (NUNS), Asocijacija medija, Asocijacija onlajn medija (AOM) i Poslovno udruženje Asocijacije nezavisnih lokalnih medija „Lokal pres“ istupili su danas iz Radne grupe za bezbednost i zaštitu novinara Vlade Srbije, preneo je list „Danas“.\nKako je navedeno, oni istupaju zbog „ignorisanja“ napada i ugrožavanja sigurnosti novinara u Srbiji.\n„Očigledno je da predstavnici institucija u Radnoj grupi za bezbednost i zaštitu novinara Vlade Srbije ne žele da se suštinski bave ovim problemom“, navedeno je.\nČlanovi tih pet udruženja su rekli da Vlada nije reagovala na pozive predstavnika novinarskih udruženja i nevladinih organizacija da „hitno reaguju“ i spreče ugrožavanje bezbednosti novinara redakcije „Krik“.\n„Napadi na KRIK ostaju bez adekvatne reakcije ne samo Vlade Srbije već i nadležnih ministarstava, Skupštine Srbije ali i Regulatornog tela za elektronske medije (REM)“, naveli su oni.\nČlanovi tih udruženja napomenuli su da će nastaviti da rade na unapredjenju bezbednosti novinara u Srbiji, iako nadležne institucije ne uspevaju da „stvore“ atmosferu u društvu koja neće tolerisati napade na novinare.


Šutanovac: Opozicija na beogradskim izborima da ide u dve kolone - Dijalog.net\nNaslovna Politika Šutanovac: Opozicija na beogradskim izborima da ide u dve kolone\nBeograd, 10. avgust 2017. – Predsednik Demokratske stranke (DS) Dragan Šutanovac ocenio je da bi najbolji plan za opoziciju na predstojećim gradskim izborima u Beogradu bio da ide u "dve kolone".\nJednu kolonu čine DS, Socijaldemokratska stranka (SDS) i Pokret slobodnih građana (PGS), dok bi druga bila nacionalna struja koju bi vodio nekadašnji ministar spoljnih poslova Srbije Vuk Jeremić.\nŠutanovac je za najnoviji "Nedeljnik" kazao da je saradnja na lokalnim izborima sa predsednicima SDS i PGS, Borisom Tadićem i Sašom Jankovićem "logična i već izvesna".\n"Tu nema neke velike dileme. Sa Jankovićem sarađujemo od predsedničkih izbora, programski smo bliski sa SDS Borisa Tadića", rekao je Šutanovac i dodao da Vuka Jeremića vidi kao umerenu desnicu koja je potrebna Beogradu.\nOn je dodao da ne smatra da je potrebno da se Jeremić ujedini s Dverima, jer nema razumevanja za politiku u kojoj lider tog pokreta Boško Obradović Boku Kotorsku naziva srpskom.\nŠutanovac je dodao da nema nikakvu "zebnju" da će PGS "preoteti" glasače DS, već da misli da taj pokret može da dobije podršku ljudi koji su nekada glasali za DS, a onda se razočarali.\nGovoreći o unutrašnjim pitanjima DS, Šutanovac je rekao da smatra da je odlazak Tadića iz DS bio loš i za stranku i za Srbiju i da je spreman da razgovara sa svima koji imaju duboke korene u DS, i da je ta stranka Tadićeva kuća, "bez obzira na to što on nije u njoj trenutno".\nS druge strane, on je rekao da ne treba porediti Tadića sa nekadašnjim gradonačelnikom Beograda Draganom Đilasom i funkcionerom DS Aleksandrom Šapićem i dodao da ne vidi mogućnost da sa njima razgovara o povratku u stranku, osim "ukoliko se oni sami ne jave".\nIpak, Šutanovac očekuje da Đilas podrži kandidata DS za gradonačelnka, jer je DS njemu pružio podršku za istu poziciju i dodao da je “vreme da vrati dug stranci”.\nOn je dodao i da je promašaj DS bio to što se kada nisu dobili dovoljnu podršku na državnom nivou, nisu "odrekli" i vlasti u Beogradu i Vojvodini.\n"Grčevita (Bojan) Pajtićeva borba da ostane na poziciji vlasti u Vojvodini dovela je do toga da smo u toj istoj Vojvodini na poslednjim izborima dobili samo sedam odsto. Đilas je dobio više od dva puta manje glasova u Beogradu", rekao je Šutanovac.\nNa pitanje da li čita tvitove nekadašnjeg predsednika DS Bojana Pajtića, Šutanovac je rekao: "Retko. Pajtić je član Glavnog odbora DS, ali kao što u parlamentu nije dolazio kada je bio na čelu stranke, tako ni danas ne dolazi u DS".\nTop Tags Pravosuđe evropske integracije mediji Evropska komisija Srbija i Evropska unija Vlada Republike Srbije lokalna samouprava Civilno društvo Društvo konkurs Evropska unija OCD vladavina prava mladi Politika


Dan online - Regioni: - 2018-01-24\nRegioni - datum: 2018-01-23 U ROŽAJAMA NAPREDUJU RADOVI NA DRUGOJ FAZI ZAOBILAZNICE Investicija od 20 miliona\nROŽAJE – Radovi na drugoj fazi zaobilaznice oko Rožaja, investicije vrijedne 20.000.000 eura, započeti su polovinom decembra prošle godine. U toku je probijanje tunela dugog 1.172 kilometra, a dosad je probijeno oko 26 metara. U sklopu projekta je izgradnja još jednog tunela dugog 693 metra, kao i dva mosta – jedan na rijeci Ibar i drugi na Ibarčanskoj rijeci – kao i dva kružna toka. Prema riječima Mirsada Džudževića, direktora Direkcije za izgradnju i investicije, očekuje se da zaobilaznica duga 2,6 kilometara, bude završena do 2020. godine.\n– I pored otežanih uslova zbog snijega, odnosno niskih temperatura, posao teče predviđenom dinamikom. Radovi se izvodi po svim normama i standardima EU i vjerujemo da će biti završeni u predviđenom vremenu – kazao je Džudžević.\nIzvođač radova je firma „Eurocesta” iz Bosne i Hercegovine, a podizvođač rožajsko preduzeće „Nurković”.\nIako su radovi na prvoj fazi zaobilaznice oko Rožaja, vrijedne više od 3,7 miliona eura završeni polovinom 2011. godine, ova saobraćajnica do danas nije puštena u rad jer još nije izvršen tehnički prijem objekta. Usled klizišta i brojnih odrona, kao i urušavanja gabiona ova magistrala je praktično neprohodna. Na ovom dijelu obilaznice već je rađeno nekoliko intervencija, čišćenje magistrale od odrona, kao i sanacija oštećenja na asfaltu... Poslednji put radovi na zaobilaznici izvođeni su prije šest godina. Iako su za ovo vrijeme svi ministri koji su pokrivali resor saobraćaja i pomorstva prilikom posjete Rožajama najavljivali, u više navrata, da će sanacija ove magistrale početi u najkraćem roku, sve se završavalo na obećanjima. Kako najavljuju iz Direkcije za izgradnju i investicije, sanacija prve faze rožajske zaobilaznice se očekuje tokom trećeg kvartala ove godine.\nInače, izgradnja zaobilaznice čiji je investitor je Vlada Crne Gore, jedan je od najskupljih projekata u ovoj opštini iz oblasti saobraćaja. Realizacijom ovog projekta riješiće se brojni saobraćajni problemi koji zbog tranzitnog saobraćaja koji vodi tik kroz centar grada dovode do zagušenja saobraćajnica, naročito pored pojedinih institucija i ustanova.\nDPS po nalogu blokira Rožaje\nOpasnost prijeti, radovi stopirani\nBez elaborata nema rekonstrukcije\nLokalna vlast guši malu privredu\nPolomljena stakla i izbušene gume\nSahranjen Svetozar Vuletić\nBojkotuju nastavu zbog prevoza\nDrži vodu dok čelnici odu\nPalio otpad na Lovanji\nU znak sjećanja na žrtve s Bioča\nUmjesto asfalta, dobili „glibanoviće”\nGradiće džamiju u centru grada\nPromocija kulturnog nasleđa\nSonji Šofranac kredit od 9.000 eura\nČeka se odluka o prigovoru Opštine\nOvacije za pobratime\nČari Orjena mame ljubitelje snijega\n„Lepa Brena” i dalje najpoznatija\nInvesticija 3,5 miliona, posao za sto radnika\nVlada da povede borbu protiv surlaša\nPripremaju festival i dnevne žurke\nEvidentirano preko 50 ugovorenih dječjih brakova\nNenadležan za izlivanje mulja\nNezaposlenost raste, sindikalizam umro\nŠest OSI obučeno za malinarstvo\nInvesticija od 20 miliona


Nemačka pustila u saobraćaj dva voza na vodonik › Made-in-Germany.rs\nNa liniji dugoj sto kilometara između nemačkih gradova Kukshaven, Bremerhafen, Bremerverde i Bukstehude, počela su da saobraćaju dva voza francuske kompanije „Alstom“, koja za gorivo koriste vodonik.\nZamena dosadašnjih vozova sa dizel-motorima novim vozovima na vodonik predstavlja početak napora Nemačke države da se vozovi koji koriste dizel zamene skupljom, ali više ekološkom tehnologijom.\nKako je saopšteno iz kompanije Alstom, do 2021. godine će 14 vozova koji ne emituju štetne gasove biti poslato u Donju Saksoniju, a zainteresovanost za novu tehnologiju iskazale su i druge nemačke pokrajine, ali i države poput Velike Britanije, Holandije, Danske, Norveške, Italije i Kanade, javlja agencija „Frans pres“.\n– Prvi voz na vodonik ulazi u komercijalnu upotrebu i sve je spremno za serijsku proizvodnju – potvrdio je izvršni direktor francuske kompanije Anri Popar-Lafarž.\nProjekt menadžer u Alstomu Štefan Šrank je objasnio da kupovina novog vodoničnog voza košta daleko skuplje od kupovine dizel-voza, ali da je novi voz isplativiji i jeftiniji za rad.\nVozovi sa pogonom na vodonik opremljeni su gorionim ćelijama koje proizvode struju kombinovanjem vodonika i kiseonika u hemijskom procesu čiji su jedini nusproizvodi voda i vodena para.\nVlada Francuske je prethodno saopštila da želi da prvi vodonični voz krene da saobraća na francuskim prugama do 2022. godine.


Tužba zbog navodnog zlostavljanja na radu u TONS-u | Autonomija\nTužba zbog navodnog zlostavljanja na radu u TONS-u\nRukovodstvo TONS-a demantovalo je ove optužbe\nEkonomista i bivši zaposleni u Turističkoj organizaciji Novi Sad (TONS) Jovan Ivanov, podneo je tužbu protiv ove organizacije zbog, kako tvrdi, zlostavljanja na radu koje je trpeo proteklih 15 meseci od strane “partijski postavljenih funkcionera”.\nRukovodstvo TONS-a demantovalo je ove optužbe.\nU tužbi koju je podneo Osnovnom sudu u Novom Sadu, Ivanov je naveo da je od prethodnog direktora TONS Dragana Nedeljkovića imenovanog u julu 2012. godine, a zatim i sadašnjeg direktora Branislava Kneževića (SPS) imenovanog u februaru 2013, trpeo ponižavanje, izolaciju, ignorisanje i zlostavljanje, a na kraju nepravedno dobo i otkaz.\nOn je agenciji Beta kazao da su ga sklonili sa posla za koji je stručan, smanjili platu, “pretvorili ga u kurira i zatrpavali poslom koji ne zna da radi”, da bi ga naterali da sam da otkaz i na njegovo mesto postavili kadar Socijalističke partije Srbije (SPS), čiji je direktor Knežević član.\nIvanov je postavio pitanje da li direktor Knežević misli “da mu niko ništa ne može samo zato što ga je na to mesto postavila partija premijera i ministra policije Srbije (SPS).\n“Protiv diktature i zlostavljanja radnika od strane partijski postavljenih direktora u javnim preduzećima, može se boriti samo sudom, jer su nedodirljivi i mogu da rade šta hoće bez odgovornosti za štetu koju takvim ponašanjem nanose”, naveo je Ivanov.\nIvanov je magistar međunarodne ekonomije, a prema njegovim rečima besplatno je radio na osnivanju, organizovanju, registraciji i početku poslovanja te organizacije.\nDirektor TONS-a Branislav Knežević kazao je da još nije dobio tužbu i da ne zna šta u njoj piše, ali da tvrdi da nije bilo zlosavljanja bivšeg kolege Ivanova, a da je otkaz dobio jer je „s posla odlazio i dolazio kad god je hteo“.\n“Inspekcija rada je utvrdila da je taj otkaz bio u skladu sa zakonom i nisu tačne tvrdnje da je otkaz dobio kako bi na njegovo mesto došao neki kadar SPS-a”, kazao je Knežević.\nDodao je da je na mesto Ivanova došla osoba koja je jedno vreme u TONS-u menjala zaposlenu na porodiljskom odsustvu, da je stručna i vredna, ali da ne zna da li je član SPS-a.\nOcenio je da TONS postiže odlične rezultate, te da je ovakva tužba šok i za njega i za ostale zaposlene.\nU tužbi se navodi da će za nadoknadu štete i otklanjanje posledica zlostavljanja na radu, oštećeni Jovan Ivanov tražiti 1,7 miliona dinara.


Stotinu crvenih balona danas u znak sećanja na preminule od AIDS – GayEcho\nMeđunarodni dan sećanja na preminule od AIDS-a obeležava se danas pod sloganom “Zaustavimo AIDS zajedno” manifestacijama u Srbiji, kao i zemljama širom sveta.\nCentralna manifestacija, koju u Beogradu organizuje Unija organizacija Srbije za zaštitu osoba koje žive sa HIV/AIDS-om, biće održana od 18 časova na platou ispred Filozofskog fakulteta, gde će biti postavljeni štandovi.\nRazvijanje crvene mašne simbola borbe protiv AIDS-a i pisanje poruka podrške za osobe koje žive sa HIV-om i AIDS-om uslediće od 20 časova, posle čega će biti pušteno stotinu crvenih balona.\nProcenjuje se da u Srbiji ima oko 3.000 ljudi sa HIV infekcijom, od kojih trećina i ne zna da je inficirana.\nU 2016. godini u Srbiji su otkrivena 164 slučaja, 56 ljudi je obolelo, a 10 je umrlo od AIDS-a.\nPrema podacima Instituta za javno zdravlje “Batut”, za lečenje osoba sa HIV infekcijom u Srbiji je 2016. godine plaćeno iz budžeta Republičkog fonda za zdravstveno osiguranje više od milijardu i 200 miliona dinara, odnosno 10 miliona evra.\nU Srbiji, kao i u Evropi, registrovan je porast novih slučajeva zaraze HIV-om.\nOvaj međunarodni dan se od 1983. godine obeležava u svetu u trećoj nedelji maja u znak sećanja na preminule i da bi se pokazala solidarnost s ljudima koji žive sa HIV-om, da bi se podigla svest u društvu, smanjila stigma i diskriminacija i dala nada novim generacijama.\n« Končita Vurst menja imidž\nGde u Srbiji ima najviše HIV zaraženih »


Predsednik SAD Donald Tramp biće domaćin sledećeg samita Grupe 7 koji će biti održan u njegovom hotelu u blizini Majamija na Floridi, saopšteno je danas iz Bele kuće. SAD su, inače, na redu da budu domaćin samita Grupe 7 2020. godine.\nNaredni samit industrijski najrazvijenijih zemalja sveta G7, predviđen za 2020. godinu u SAD, biće održan u golf klubu američkog predsednika Donalda Trampa u Majamiju, na Floridi, objavio je Trampov šef kabineta Mik Malveni.\nVršilac dužnosti šefa kabineta Donalda Trampa, Mik Malvenej, najavio je da će samit G-7 biti održan u Trampovom hotelu u Majamiju. Reč je luksuznom odmaralištu sa terenima za golf, koje je Donald Tramp kupio 2012. godine.\nBela kuća je najavila da će samit G-7 sledeće godine biti održan u hotelu u Majamiju, koji je američki predsednik Donald Tramp kupio pre sedam ...\nNaredni samit G7 u Trampovom golf klubu na Floridi\nNaredni samit industrijski najrazvijenijih zemalja sveta G7, predviđen za 2020. u SAD, biće održan u golf klubu američkog predsednika Donalda Trampa u Majamiju, na Floridi, objavio je danas Trampov šef kabineta Mik Malveni.\nPredsednik SAD Donald Tramp biće domaćin sledećeg samita Grupe 7 koji će biti održan u njegovom hotelu u blizini Majamija na Floridi, saopšteno je iz Bele kuće. SAD su, inače, na redu da budu domaćin samita Grupe 7 2020. godine.


Odbojkašice Zvezde poražene od ruskog Zarečja\nOdbojkašice Crvene zvezde izgubile su u Beogradu od ekipe ruskog predstavnika Zarečja iz Odincova rezultatom 3:2 (23:25, 25:16, 25:11, 18:25, 15:11), u 5. kolu A grupe Lige šampiona.\nBeogradjanke su večeras iznenadile mnogo kvalitetniji i iskusiji ruski sastav i malo je nedostajalo da naprave veliko iznenadjenje i izbore prvu pobedu u Ligi šampiona. Domaće odbojkašice su ipak zadovoljne, pošto su i porazom sačuvale šanse za opstanak na medjunarodnoj sceni.\n"Cilj nam je bio da ostanemo u Evropi i tome smo sve podredili. Nadam se da ćemo sa ova dva osvojena seta biti učesnici Kupa CEV i da će nam koristiti iskustvo iz dosadašnjih utakmica", izjavila je jedna od najboljih i najiskusnijih igračica Crvene zvezde, kapiten Jelena Blagojević.\nTrener Ratko Pavličević ocenio je da su njegove izabranice u pojedinim delovima večerašnjeg meča igrale na visokom nivou.\n"Imali smo dobre periode igre i tome naš klub teži. Želimo da u što dužem razdoblju budemo ravnopravan protivnik mnogo iskusnijim i kvalitetnijim sastavima", rekao je Pavličević, izrazivši nadu da će Crvena zvezda biti učesnik Kupa CEV.\nU poslednjem, šestom kolu Lige šampiona, koje se igra 11. januara, odbojkašice Zvezde gostovaće u Istanbulu kod Vakifguneša.\nLiga šampiona u odbojci\nOdbojkaši Srbije protiv Bugara, Španaca i Slovenaca u borbi za OI\nMuška odbojkaška reprezentacija Srbije igraće u A grupi turnira Kontinentalnih kvalifikacija za OI 2012. sa Bugarskom, Španijom i Slovenijom, odlučeno je žrebom u Sofiji.\nŠTETA Odbojkaši bez medalje na SP, Amerikanci preokretom do bronze\nOdbojkaši Srbije poraženi su u meču za treće mesto od Amerike sa 3:1 (23:25, 25:17, 32:30, 25:19), te su tako izabranici Nikole Grbića ostali bez medalje. Ovaj meč mogli ste da pratite uz Blicsport\nIvan Miljković uz Boričića na Forumu Lige šampiona u Luksemburgu\nEvropska odbojkaška konfederacija (CEV) organizovala je, u Evropskom konferencijskom centru u Luksemburgu, Forum Lige šampiona pod geslom "Napredak zavisi od nas", kojim je predsedavao Aleksandar Boričić, predsednik CEV, a Odbojkaški savez Srbije je predstavljao Ivan Miljković, prvi potpredsednik Odbojkaškog saveza Srbije.\nPOBEDA BIVŠEG SELEKTORA NAD SRBIJOM! Odbojkaši pretrpeli osmi poraz u Ligi nacija\nOdbojkaši Srbije poraženi su od Irana sa 3:1 (25:23, 26:28, 25:22, 25:19) u meču poslednjeg vikenda Lige nacija pred Fajnal siks u Čikagu.\nOdbojkašice Vizure poražene u Atini u Kupu CEV\nOdbojkašice beogradske Vizure izgubile su u Atini od ekipe domaćeg AEK-a sa 3:1 (25:23, 27:29, 25:19, 25:16) u prvoj utakmici šesnaestine finala Kupa CEV. Revanš susret na programu je 6. decembra u Beogradu.\nOdbojkašicama Srbije bod od Belgije u Hamburgu\nŽenska odbojkaška reprezentacija Srbije izgubila je od selekcije Belgije sa 3:2 (21:18, 18:21, 18:21, 21:14, 15:13), u prvom kolu trećeg turnira B grupe Evropske lige posle 97 minuta igre.\nPOČELE PRIPREME ODBOJKAŠICA Na okupljanje došlo 18 igračica /FOTO/\nŽenska odbojkaška reprezentacije Srbije, aktuelni svetski i evropski prvak, počela je pripreme za drugu Ligu nacija.\nTRAGEDIJA Bivša srpska odbojkašica Dejana Ludoski poginula u Americi!\nDejana Ludoski nije uspela da pobedi u najvažnijoj utakmici - životnoj... Nekadašnja srpska odbojkašica i bivša igračica jednog koledža iz ove zemlje preminula je od povreda koje je zadobila u saobraćajnoj nesreći koja se dogodila u ponedeljak.\nZADOVOLJAN Grbić: Od ovoga je teško igrati bolje\nSelektor odbojkaške reprezentacije Srbije Nikola Grbić zadovoljan je pobedom, ali, pre svega, igrom svojih igrača u meču protiv Bugarske.\nKRAJ SJAJNE SERIJE Naši odbojkaši poraženi od Francuske\nNaši odbojkaši doživeli su poraz od Francuske sa 3:0 (31:29, 25:16, 25:15) u meču trećeg kola trećeg vikenda Lige nacija. Bio je to prvi neuspeh "orlova" posle pet vezanih pobeda u ovom takmičenju.\nOdbojkašice Zvezde 10/10\nOdbojkašice Crvene zvezde nastavile su da redom pobeđuju konkurenciju u šampionatu Srbije, dok su protiv ekipe Kolubare zabeležile i desetu uzastopnu pobedu.\nSrpski odbojkaši stigli sa Pala u Beograd, nastavljaju se pripreme za kontinentalni šampionat\nOdbojkaška reprezentacija Srbije od ove nedelje u Beogradu nastavlja pripreme za predstojeće Evropsko prvenstvo u Poljskoj.\nGradonačelnik Subotice priredio prijem za Zorana Gajića i Đulu Meštera\nBogdan Laban, gradonačelnik Subotice, priredio je u Gradskoj kući prijem za Zorana Gajića, predsednika Odbojkaškog saveza Srbije, i Đulu Meštera, potpredsednika te organizacije.\nJUNAK VOJVODINE Pre tri godine je tragično ostao bez oca, a sada je doneo drugu uzastopnu titulu Novosađanima\nOdbojkaši Vojvodine su i drugu sezonu zaredom bez premca u Srbiji! Osvojili su novu titulu, pošto su u finalnoj seriji savladali Novi Pazar sa 3:1 u pobedama.\nJOŠ JEDAN GRAN PRI USPEH Srpske odbojkašice uz sjajan servis do trijumfa nad Tajlandom\nŽenska odbojkaška reprezentacija Srbije zabeležila je drugu Gran pri pobedu u Sendaiju, savladavši Tajland sa 3:1, po setovima 25:17, 23:25, 25:16, 25:19.\nZoran Terzić novi trener Peruđe\nSelektor ženske odbojkaške reprezentacije Zoran Terzić napustio je rumuniju nakon što je prihvatio ponudu Peruđe, prenose beogradski mediji.\nOdbojkašice Srbije grabe ka Londonu, pala i Kuba\nŽenska odbojkaška reprezentacija Srbije ostvarila je i treću pobedu na kvalifikacionom turniru za ovogodišnej Olimpijske igre, a pred aktuelnim šampionkama Evrope u Japanu je pala i Kuba - 3:0, po setovima 25:21, 25:23, 25:19.


Vratili restriktivne mere: Najveći skok zaraženih u poslednja dva meseca | Mondo.Me Prod\nVratili restriktivne mere Najveci skok zarazenih u poslednja dva meseca\n30. October, 19:38\nVratili restriktivne mere: Najveći skok zaraženih u poslednja dva meseca 0 Podijeli Podijeli na facebook Podijeli na twitter Podijeli na viber Pošalji na mail\nAutor Ksenija Jelesijević Izvor Beta 28.05.2020. / 14:36\nDanas je ponovo aktiviran niz mera za borbu protiv korona virusa u Južnoj Koreji nakon pojave žarišta zaraze, što je izazvalo strah od novog talasa epidemije.\nU zemlji je danas registrovan najveći porast broja novozaraženih koronavirusom za gotovo dva meseca, sa žarištem u jednom skladištu kompanije za internet-prodaju u blizini Seula.\n"Odlučili smo da na dve nedelje pojačamo mere karantina u gradskoj zoni, počev od sutra pa do 14. juna", najavio je južnokorejski ministar zdravlja Park Neug-ho.\nOn je istakao da su "naredne dve nedelje od presudnog značaja za sprečavanje širenja zaraze u gradskoj zoni".\n"Moraćemo da se vratimo na strogo socijalno distanciranje ako ne uspemo" i ako u narednih sedam dana zaredom bude registrovano više od 50 novih slučajeva dnevno, dodao je ministar.\nJužna Koreja je imala veoma efikasan odgovor na pandemiju koronavirusa, a od 6. maja je ublažila uvedene mere.\nMuzeji, parkovi i umetničke galerije će naredne dve sedmice ponovo obustaviti rad, a kompanije su pozvane da ponovo uvedu rad od kuće, objasnio je južnokorejski ministar.\nGrađanima je preporučeno da izbegavaju okupljanja i da ne posećuju kafiće i restorane.\nVlasti su danas saopštile da je registrovano novih 79 zaraženih, što je najveći broj od 5. aprila, pa je ukupan broj inficiranih dostigao 11.344.\nPrema podacima centara za kontrolu i sprečavanje bolesti, 69 novozaraženih je odlazilo u skladište kompanije za prodaju preko interneta koja se nalazi u predgrađu Seula.\nOko 4.100 zaposlenih i posetilaca tog skladišta je u dobrovoljnoj izolaciji, a njih 80 odsto je već testirano.\nJužna Koreja je krajem februara bila druga najpogođenija zemlja pandemijom, nakon Kine gde se koronavirus pojavio u decembru 2019.\nMeđutim, vlada je uspela da epidemiju stavi pod kontrolu kroz strategiju testiranja i pronalaženja kontakata zaraženih osoba.


Jamajka stvara paklenu reprezentaciju, četvorica iz PL biraju između "Gordog Albiona" i "Rege Bojsa"! - Sportske.net\nPreko 120 fudbalera iz engleskih liga ima pravo da nastupa u reprezentaciji Jamajke.\nFoto: EPA-EFE/Mike Hewitt/NMC/Pool\nU Fulamu pao prvi potpis, novi ugovor i značajna povišica za tvorca velikog uspeha!Aleksis i zvanično!I Murinjo hoće sjajnog Alžirca!Lukaku i Eriksen srušili hrabri Hetafe, Junajted overio 1/4 preokretom!Ozbiljna otpuštanja na "Emirejtsu", a šta je sa Ozilovih 400 hiljada nedeljno?\nKako prenose engleski mediji, Jamajčani će pokušati da ubede nekoliko igrača iz Premijer lige da ponesu dres njihovog državnog tima.\nU pitanju su četiri potencijalna reprezentativca Engleske, vezista Lidsa Kalvin Filips, zatim defanzivac Evertona Mejson Holgejt, napadač Mančester junajteda Mejson Grinvud i vezista Arsenala Ejnsli Mejtland-Najls.\nGeret Sautgejt ima u obziru sve pomenute fudbalera, ali je jamajčanski agent Devon Porter u misiji da ih ubedi da zaigraju za Jamajku.\nJoš jedan igrač Junajteda je u opticaju, član U19 ekipe Itan Lerd, koji je navodno i izrazio želju da obuče dres reprezentacije Jamajke.\nNavodi se i da se u prve četiri lige engleskog fudbala nalaze 124 igrača, čiji roditelji su iz Jamajke.\nDres ove repezentacije već brane neki poznati fudbaleri poput Marijape iz Votforda, Bobija Rida iz Fulama, Liona Bejlija iz Leverkuzena, dok su pozive u ovu reprezentaciju dobijali i napadač Glazgov Rendžersa Kemar Ruf i vezista Šefild junajteda, nekada velika nada Mančestera, Ravel Morison.\nJamajčani bi tako mogli da sastave izuzetno respektabilnu reprezentaciju, koja bi imala velika šanse da se domogne i Mundijala u Kataru 2022. godine.\nIpak, Englezi će od pojedinih igrača teško dići ruke, pre svega od supertalentovanog Grinvuda sa "Old Traforda".


muzika Archives - Gradski Magazin\nGlamurozni muzički spektakl Music Awards Ceremony (MAC) još jednom je ujedinio region! Jedinstveni regionalni projekat čiju organizaciju i produkciju potpisuje Skymusic, okupio je tokom samo jedne večeri više od 400 poznatih ličnosti iz šest zemalja na jednom mestu. MAC je uspeo da ujedini muzičku scenu Srbije, Hrvatske, Crne Gore, Makedonije, …\nOrganizatori manifestacije Music Awards Ceremony najavljuju još dobre muzike na Bioxgn MAC 2020 koji će biti održan 27. januara u Štark Areni. Još hip-hopa, popa i world music-a stiže u Arenu sa nastupima Magnifica, Sare Jo i sastava Who See. Slovenački muzičar Magnifico, najpoznatiji po autorskoj muzici za film …\nPioniri srpske rap scene udružili su snage sa nekoliko najvećih pop zvezda i jednim poznatim glumcem, i pripremaju specijalni zajednički nastup na manifestaciji Music Awards Ceremony. Bane Lalić MVP, Kiza Robin Hood, Aleksandar Džankić, DJ Munja, Niggor i mladi reper Smoke Mardeljano, nastupiće zajedno sa Tijanom Dapčević, Ivanom Peters, Markom …\nNjen emotivni nastup bio je jedan od najupečatljivijih na prvom MAC-u, a sa ceremonije je ponela i priznanje za najbolju pop numeru ženskog izvođača po oceni publike za pesmu “Uzmem koliko mi daš”. Nastupila je u pratnji Tončija Huljića, a 27. januara u Štark Areni Jelena Rozga imaće samostalni nastup, …\nOrganizatori MAC-a najavili su spektakl u Štark Areni 27. januara, a već prvim objavama imena zvezda koja nastupaju, definitivno su to i potvrdili – Lepa Brena, Senida, Tonči Huljić i Kaliopi nastupaju na ceremoniji, a svoj nastup je ranije najavila i Nina Badrić. Jedna od najvećih regionalnih zvezda, Lepa …\nNije prošlo ni nedelju dana od kada je objavljeno glasanje za MAC nominacije, a pristiglo je već više od pola miliona online glasova! Preko 600 nominacija raspoređeno je u 17 kategorija za glasanje na sajtu musicawardsceremony.com a u prvom krugu glasanja koji traje do 11. januara, svaki glasač ima pravo …\nGlasanje za MAC je počelo! Na sajtu www.musicawardsceremony.com/glasanje objavljene su numere koje su za MAC priznanja nominovale radio stanice iz regiona, a na vama je da svojim glasovima najboljim numerama obezbedite pobedu na manifestaciji Music Awards Ceremony 27. januara u Štark Areni u Beogradu. Radio stanice iz Srbije, Hrvatske, Bosne …


Istoričari Dečana: Rat OVK-a ostaje najsvetlija stranica albanske istorije - KosovaPress\nHome › Vesti › Istoričari Dečana: Rat OVK-a ostaje najsvetlija stranica albanske istorije\nIstoričari Dečana: Rat OVK-a ostaje najsvetlija stranica albanske istorije\nUdruženje Istoričara Kosova “AlJi Hadri” u Dečanu izrazilo je njenu zabrinutonst nakon potvrđivanja optužnica protiv predsednika Hašima Tačija, predsedavajućeg PDK-a Kadrija Veseljija, bivšeg predsednika skupštine Jakupa Krasnićija i poslanika Samoopredelenja Redžepa Seljimija zbog navodnih ratnih zločina.\nU reakciji za medije kaže se da je rat Oslobodilačke Vojske Kosova bio i ostao najsvetlija strana u istoriji albanskog naroda.\n„Snažno verujemo u nevinost vođa Oslobodilačke Vojske Kosova i u svakog vojnika naše oslobodilačke vojske. Spremnost boraca OVK-a za saradnju sa Specijalizovanim komorama Kosova jasan je pokazatelj da će biti izvršena pravda i potvrdi če se pravedan oslobodilački rata“, navodi se u reakciji.\nUdruženje UHK “Ajli Hadri” u Dečanu zahteva da ne bude institucionalnog vakuuma nakon ostavke Hašima Tačija sa mesta predsednika, a takođe poziva građane na oprez i građansku zrelost.\nVjosa Osmani sa punim ovlašćenjima predsednika\nLDK: Rat Oslobodilačke Vojske Kosova je bio čist\nUdruženje roditelja “Podrži me” obeležilo dan osoba sa…\nVlada se poziva da insistira na odluci Ustavnog…\nKroz izložbu je predstavljena 25-godišnja delatnost Udruženja zatvorenika


Kako je Siniša našim novcem finansirao svoje blatoide?! – Gerila\nGerila > Društvo > Kako je Siniša našim novcem finansirao svoje blatoide?!\nKako je Siniša našim novcem finansirao svoje blatoide?!\nobjavljeno na Jan. 08, 2018 u 4:28 pm\nNa konkursu za sufinansiranje medijskih projekata Grad Beograd je tokom poslednje preraspodele prihoda, tačnije krajem 2017. godine, skoro trećinu novca dodelio Studiju B i firmama povezanim sa njim – Brender d.o.o. i Irik d.o.o. Ove firme dobile su 23 miliona dinara od ukupno 73,9 miliona koliko je opredeljeno za sve medijske projekte. Od Grada Beograda višemilionske iznose su dobili i novine Alo, Informer, Srpski telegraf, zatim Udruženje rok muzičara i muzička kompanija Sky comm group i dve firme (Zofin i Folim) registrovane pošto je konkurs raspisan.\nProjekat kojem je dodeljeno najviše novca – 6,9 miliona dinara – je „Beogradski rokenrol“ s kojim je konkurisalo Udruženje rok muzičara koje se bavi organizovanjem koncerata i muzičkih festivala. Predsednik ovog udruženja je Predrag Cvetković, bivši bubnjar u bendu Slađane Milošević. U obrazloženju odluke o dodeli sredstava navodi se da je ova muzička organizacija novac dobila jer „inovativnosti u projektu prati ostvarivanje cilja projekta koji je dobro razrađen i usklađen sa budžetom projekta“. Na sajtu udruženja navodi se da se udrženje nalazi na adresi Mutapova 12, a na toj adresi je noćni klub Udruženja rok muzičara.\nNa medijskom konkursu pet miliona dinara dobila je i kompanija Sky comm group koja je nastala kao muzička kompanija Sky music, vlasnika Milenka Škarića, a koja je sada registrovana kao reklamna agencija. Novac su dobili za projekat „Beograd priča“ zato što će doprineti „boljoj informisanosti osoba sa invaliditetom i njihovoj inkluziji i zapošljavanju“.\nPored muzičara, novac za medije je dobila i firma koja se do nedavno bavila trgovinom na veliko ostalim mašinama i opremom i zvala Metalon calibration, a koja je naprasno, devet dana posle raspisivanja konkursa za medijske projekte promenila vlasnika, delatnost i naziv. Firma Metalon calibration za prodaju mašina vlasnika Andreasa Velousisa, 25. avgusta postala je Video calibration za proizvodnju kinematografskih, audio-vizuelnih i televizijskih sadržaja i 17. oktobra za projekat „Prvi koraci… u Beogradu“ dobila je dva miliona dinara. Vlasnica firme Video calibration je Biljana Marković.\nO raspodeli novca odlučivala je komisija u sastavu Ferenc Berček, Marija Stamenić, Vladimir Jovanović, Dragana Milovanović i Nebojša Radošević. Gradske vlasti odbile su predlog najvećeg novinarskog udruženja u zemlji, Udruženja novinara Srbije, da član komisije bude LJiljana Smajlović i u komisiju uvrstile javnosti nepoznate „medijske stručnjake“. Ti stručnjaci poverovali su da će firma koja se do raspisivanja konkursa bavila trgovinom mašinama realizovati medijski projekat. I odlučili da novac dodele i preduzećima Folim i Zofin osnovanim pre samo mesec i po dana.\nUprkos tome što je gradska uprava Beograda konkurs za sufinansiranje medijskih projekata raspisala 18. avgusta, pre nego što su ove firme postojale, komisija je odlučila da čak pet miliona dinara dodeli Folimu koji je registrovan 22. avgusta i da četiri miliona dinara opredeli za projekat „Beograd za svačiji džep“ firme Zofin, osnovane 23. avgusta.\nZanimljiva je i odluka komisije da milion dinara dodeli firmi Slika vest koja je povezana sa jednim od članova komisije Nebojšom Radoševićem. Nebojša Radošević do pre nekoliko meseci bio je glavni i odgovorni urednik portala u vlasništvu ove firme. Pištaljka je pokušala da sazna da li je Radošević još uvek angažovan na portalu „Slika vest“ i kada smo ih pozvali javio se vlasnik Nikola Novaković koji je prvo rekao da Radošević „trenutno nije tu“. Na pitanje da li je Radošević zaposlen u firmi Slika vest, Novaković je kratko rekao: „On je u Tanjugu sad. Ali smo mi drugari“. Kada smo ga posle svega pitali da li je to drugarstvo uticalo da „Slika vest“ dobije sredstva, on je rekao da Radoševića „mesecima nije video“, da on nije angažovan na portalu i da „staro drugarstvo nema nikakve veze“ sa medijskim konkursom.\nOve godine Studio B je za dva projekta dobio po 6,5 miliona dinara, Brender je dobio još šest miliona, a Irik četiri miliona. Medijska kuća Informer kroz dve različite firme – Insajder tim i Info it medija – dobila je ukupno pet miliona dinara. Po pet miliona dinara dobili su i list Alo i Medijska mreža koja izdaje Srpski telegraf.\nGrad Beograd odlučio je da pomogne i medijske projekte medija iz Lazarevca i Obrenovca. TV GEM iz Lazarevca kroz dva projekta dobila je 2 miliona dinara. TV Gem je 99,539 odsto u vlasništvu Mikaila Cvijanovića, a 0,46 odsto firme pripada Gordani Cvijanović. U Obrenovcu su po milion dinara dobile dve firme – Studio mag i Mag plus. Vlasnik Studija mag je Miroslav Paunović, a vlasnica Mag plusa je osamdesetogodišnja Radmila Paunović. NJenoj firmi grad je dodelio novac za projekat „Super tata“.\nDeo kolača u novcu za medije pripao je i savetniku Veselina Jevrosimovića predsednika Comtrade grupe Srećku Miodragoviću. Naime, on se u Agenciji za privredne registre navodi kao vlasnik firme Internet group koja je od grada dobila dva miliona dinara za projekat „Stop vršnjačkom nasilju“.\n(izvor: pištaljka.rs, Snežana Đurić)\nTagovibeogradbeogradski izboribeogradski izbori 2018blatoidibudžetdodela sredstavakorupcijanovacpronevera novcasiniša malistudio btabloidi\nTeslagram – srpska zaštita koju je nemoguće falsifikovati